Οι Ελληνικές εκλογές και η ανάγκη χάραξης κατεύθυνσης\nΟι Ελληνικές εκλογές της 6ης Μαΐου και η αδυναμία σχηματισμού κυβέρνησης έδειξαν το αδιέξοδο στο οποίο βρίσκεται σήμερα η Ελλάδα. Το πρώτο καθήκον μιας Βουλής είναι να αναδείξει κυβέρνηση για τη χώρα. Οι εκλογές όμως και σε άλλες χώρες της Ευρώπης κατέδειξαν επίσης τη δυσανασχέτιση των πολιτών με πολιτικές λιτότητας και περιορισμών.Ας δούμε αυτές τις εξελίξεις με κάποια σειρά.\nΟι χώρες της Ευρωζώνης εισήγαγαν το ευρώ στο τέλος της δεκαετίας του 1990 για να διευρύνουν την αγορά τους, να διευκολύνουν την κίνηση των προϊόντων τους, να παράσχουν δάνεια στους πολίτες και τις επιχειρήσεις τους με χαμηλά επιτόκια και την αίσθηση των πολιτών τους ότι ανήκουν σε μια μεγάλη κοινή οικονομία και κοινωνία. Οι στόχοι αυτοί ως ένα μεγάλο βαθμό επιτεύχθηκαν. Δεν ισχύει, όμως, το ίδιο και για την επίτευξη των προϋποθέσεων που επιβλήθηκαν για την τήρηση των κανόνων που κρίνονταν απαραίτητοι για τη σταθερότητα των οικονομιών και του κοινού νομίσματος. Η σταθερότητα αυτή συμφωνήθηκε ότι απαιτούσε περιορισμό των δημοσιονομικών ελλειμμάτων στο 3% και του εξωτερικού χρέους στο 60% του Ακαθάριστου Εθνικού Προϊόντος (ΑΕΠ) τους.\nΜερικές χώρες και ιδιαίτερα η Ελλάδα παραβίαζαν συχνά τους κανόνες αυτούς με αποτέλεσμα τα δημοσιονομικά ελλείμματα που γίνονταν για παροχές και κυβερνητικές δαπάνες και που καλύπτονταν από εξωτερικό δανεισμό. Η χώρα ξόδευε περισσότερα από ό,τι παρήγε. Το σφάλμα των Ελλήνων πολιτικών ήταν η αβελτηρία τους να πάρουν μέτρα, να κάνουν περικοπές εγκαίρως, άφηναν τη λήψη των απαραίτητων μέτρων για αργότερα, ή μετά τις εκλογές. Οι επιπτώσεις ήταν να αυξάνεται συνεχώς το εξωτερικό χρέος μέχρι που έφτασε η στιγμή η χώρα να χρειάζεται να δανείζεται για να πληρώνει τις δόσεις των χρεών της.\nΣήμερα η Ελλάδα βρίσκεται σε μια δυσάρεστη θέση που αδυνατεί να πληρώνει τις δόσεις της αλλά αδυνατεί και να καλύπτει από τον προϋπολογισμό της τα τρέχοντα έξοδά της. Η αντιμετώπιση των προβλημάτων αυτών επιχειρήθηκε με τα μνημόνια που προέβλεπαν μεταρρυθμίσεις, κυβερνητικές περικοπές και μέτρα λιτότητας. Φυσικά τα μέτρα ήταν μη δημοφιλή και αυτή η αντίδραση αντικατοπτρίζεται στο εκλογικό αποτέλεσμα της 6ης Μαΐου.\nΠολλές χώρες της Ευρώπης αντιμετωπίζουν προβλήματα ύφεσης και ανεργίας. Τα προβλήματα αυτά οπωσδήποτε προκαλούνται από τις συνθήκες της παγκοσμιοποίησης και από το γεγονός ότι μερικές χώρες έχουν καλύτερες προοπτικές να αντιμετωπίσουν τις συνθήκες αυτές από άλλες χώρες. Η Αυστραλία για παράδειγμα μπορεί να αντιμετωπίζει προβλήματα με την παλιά εργοστασιακή βιομηχανία της που μετακινείται σε χώρεςτης Ασίας αλλά έχει τον ορυκτό της πλούτο που αναπληρώνει τις απώλειες. Οι εξαγωγές της Ελλάδας και άλλων ευρωπαϊκών χωρών τις τελευταίες δεκαετίες γίνονται πιο δύσκολες, οι εργοστασιακές βιομηχανίες έχουν μετακινηθεί σε χώρες όπου υπάρχει φτηνό εργατικό δυναμικό και αυτό επιτείνει την ανεργία. Επιπλέον χώρες όπως η Γερμανία είναι αρκετά ικανές να χρησιμοποιούν τη νέα τεχνολογία και να είναι περισσότερο ανταγωνιστικές από άλλες. ΄Αλλες χώρες όπως η Ιταλία στο παρελθόν ανταπεξερχόταν στο έλλειμμα ανταγωνιστικότητας με μια μικρή υποτίμηση στο εθνικό της νόμισμα. Μέσα στο κοινό νόμισμα, το ευρώ, αυτή η δυνατότητα δεν υπάρχει.\nΔεν υπάρχουν πολλά που μπορούν να γίνουν στον ανταγωνισμό με το φτηνό εργατικό δυναμικό της Κίνας, της Ινδίας και των άλλων χωρών, μόνο να πεισθούν οι κυβερνήσεις τους να βελτιώσουν τις αποδοχές των εργατών τους. Μπορούν όμως οι ευρωπαϊκές χώρες να μετακινηθούν προς βιομηχανίες πιο ανταγωνιστικές γι’ αυτές, π.χ. η Ελλάδα να αναπτύξει αποτελεσματικότερα τον τουρισμό της και την αγροτική της οικονομία. Υπάρχει μια κίνηση στην Ευρώπη για αλλαγές και αναγκαίες προσαρμογές. Πολιτικές και αποφάσεις, όμως, παίρνονται καλύτερα στα πλαίσια μιας ενωμένης Ευρώπης, παρά κάθε χώρα μόνη της με το δικό της ξεχωριστό νόμισμα.\nΤο ζήτημα τώρα για την Ελλάδα είναι αν επιθυμεί να παραμείνει εντός ή εκτός ευρώ. Ο δρόμος εκτός ευρώ είναι μια δυνατότητα αλλά θα είναι περισσότερο οδυνηρός και αβέβαιος. Ο λαός πρέπει να το γνωρίζει αυτό. Μια έξοδος από το ευρώ θα οδηγήσει σε υποτιμήσεις, δυσκολίες απαραίτητου δανεισμού, προμηθειών και απαραίτητων πόρων και υλικών από το εξωτερικό. Η χώρα χρειάζεται δραστικές μεταρρυθμίσεις και δραστικές περικοπές στον δημόσιο τομέα για να πετύχει ένα ισοζύγιο του προϋπολογισμού της. Δεν μπορεί να επιβιώσει μια χώρα που δαπανά περισσότερα από 50% για τη λειτουργία του κράτους της. Στην Ελλάδα από εκεί προέρχονται τα μεγάλα ελλείμματα και οι περικοπές σε μισθούς και συντάξεις.\nΕντούτοις, παρά τις περικοπές τα δημοσιονομικά ελλείμματα εξακολουθούν να υπάρχουν. Οι ΄Ελληνες συχνά διαμαρτύρονται, και δικαίως, ότι οι περικοπές τους στερούν τις συνθήκες για μια αξιοπρεπή σύνταξη ή ένα αξιοπρεπή μισθό. Ωστόσο τα πράγματα είναι πιο περίπλοκα. Δεν υπάρχουν άνθρωποι που να μην θέλουν αξιοπρεπείς συντάξεις και μισθούς και ασφαλώς το ίδιο επιθυμούν και οι Βούλγαροι και οι Αλβανοί και οι άλλοι βαλκανικοί λαοί των οποίων οι κατώτεροι μισθοί και αποδοχές είναι κατω των 200 ευρώ το μήνα. Οι αποδοχές όμως, ανεξάρτητα από καθεστώς και νόμισμα, εξαρτούνται από την υγεία μιας οικονομίας –την παραγωγικότητα και την ικανότητά της να πληρώσει, δηλαδή είναι θέμα ισοσκελισμών εσόδων και εξόδων. Αυτή τη στιγμή οι δυνατότητες αυτές στην Ελλάδα έχουν διαταραχθεί. Υπάρχουν στην Ελλάδα πολιτικοί που εξακολουθούν να δίνουν την εντύπωση ότι λεφτά υπάρχουν και σε λίγο τα πράγματα θα είναι όπως πρώτα, χωρίς καμιά άλλη προσπάθεια, αρκεί να καταργηθεί μονομερώς το μνημόνιο. Οι πολιτικοί αυτοί εμπαίζουν το λαό και οδηγούν προς μεγαλύτερη εξαθλίωση και απογοήτευση.\nΟι εκλογές της 17 Ιουνίου μπορούν να φέρουν οποιοδήποτε αποτέλεσμα και ο λαός έχει το δικαίωμα να κάνει τα λάθη του και να εκφράζει την αγανάκτησή του για τις παραλήψεις του παρελθόντος. Το λάθος των εκλογών του 1920, για παράδειγμα, ήταν ότι επανέφεραν το Βασιλιά Κωνσταντίνο και μια πολιτική που οδήγησε στη Μικρασιατική καταστροφή. ΄Ενα Κρητικό ρητό που ο ΓιώργοςΣεφέρης ήθελε να γραφόταν με μεγάλα γράμματα στην είσοδο της Βουλής, λέει:\nΚαι όσα του κάνει η τρέλα του δεν του τα κάνει ο εχθρός του.\nΤο χρέος των πολιτικών, οποιοδήποτε και αν είναι το αποτέλεσμα, είναι να δώσουν στη χώρα κυβέρνηση να χαράξει μια πολιτική, μια κατεύθυνση. ΄Οπως λένε και οι Αγγλοσάξωνες, μια κακή κυβέρνηση είναι προτιμότερη από την μη ύπαρξη κυβέρνησης, από την ακυβερνησία. Η υλοποίηση του στόχου αυτού γίνεται περισσότερο δύσκολη από τον κατακερματισμό του Ελληνικού πολιτικού φάσματος σε πληθώρα μικρών κομμάτων που εκτείνονται από την άκρα Δεξιά μέχρι την άκρα Αριστερά. Και είναι κρίμα που ο παρών εκλογικός νόμος δεν προβλέπει τη σωστή διάταξη του δεύτερου γύρου μεταξύ των δύο πρώτων υποψηφίων, όπως υπάρχει στην Κύπρο ή τη Γαλλία, ή τη Ρωσία ή στις εκλογές της τοπικής αυτοδιοίκησης στην Ελλάδα, ώστε η λύση των αδιεξόδων να προέρχεται κατευθείαν από το λαό αντί από τις ατέρμονες διαπραγματεύσεις μίζερων μικροκομματικών επιδιώξεων.


Συμφώνησε με Τζιάλλα ο Ίκαρος | Onsports.gr\nhome ΜπάσκετΑ1 ΑνδρώνΣυμφώνησε με Τζιάλλα ο Ίκαρος Κοινοποιήστε\nΣυμφώνησε με Τζιάλλα ο Ίκαρος\tΣυντάκτης: Αλέξανδρος Πρίφτης Δημοσίευση: Σάββατο, 09 Ιουλίου 2011 15.13\nΤη φανέλα του Ικάρου θα φοράει την επόμενη αγωνιστική περίοδο όπως όλα δείχνουν ο Κώστας Τζιάλλας.\tΟ 27χρονος φόργουορντ φαίνεται πως έχει συμφωνήσει με την ομάδα της Καλλιθέας και το πιθανότερο είναι να επιστρέψει στο συγκρότημα του Άρη Λυκογιάννη. Αξίζει να αναφέρουμε ότι ο Τζιάλλας είχε προσφέρει σημαντική βοήθεια, ώστε η ομάδα να ανέβει στη πρώτη τη τάξει κατηγορία, ενώ πέρυσι αγωνίστηκε στον Ίκαρο/Ακαδημία. Παράλληλα οι ιθύνοντες του συλλόγου, περιμένουν τις οριστικές απαντήσεις των Μιχάλη Πολυτάρχου και Βαγγέλη Καράμπουλα, στις προτάσεις που τους έχουν γίνει για την ανανέωση του συμβολαίου τους.\nΤις επόμενες μέρες αναμένονται εξελίξεις και στην υπόθεση του Μάλκολμ Λι.\tΚατηγορία: Μπάσκετ Α1 Ανδρών


*TRITIMATIA*: Coca Cola, κοκαΐνη και Ναρκοδολλάρια\nΗ καλλιέργεια της Κόκας, η δουλεία των γηγενών καλλιεργητών, οι δίαυλοι διακίνησης, τα συμφέροντα και οι πολυεθνικές της πρέζας. Ο ρόλος της περιβόητης DEA, της οικογένειας Bush και του Αμερικανικού οργανισμού Φαρμάκων. Για πρώτη φορά, με στοιχεία και ονόματα.\n«Όταν τα ψέματα των εξουσιαστών γίνονται χονδροειδή, ο κλοιός της τυραννίας σφίγγει περισσότερο»\nΟ κινητήριος μοχλός κάθε εξουσίας είναι η απραξία και η ανοχή των καταπιεζομένων. Ο έλεγχος της πληροφορίας και η διαστρέβλωση της πραγματικότητας γεννά αγνωσία και φοβία στις υπόδουλες μάζες καθιστώντας τες στωικά αντικείμενα του μαρτυρίου τους. Ιστορικά αυτό επιτυγχάνετο από αυτοκρατορικές δομές και ιερατεία. Σήμερα από πολυεθνικές της ενημέρωσης, της ιδεολογίας και της κατανάλωσης. Εξέχουσα θέση σε αυτή τη διεθνή δολοφόνων κατέχει η περιβόητη Coca-Cola Company, που ενσαρκώνεται στο γνωστό Ιερό ποτό του καπιταλισμού. Πέρα από οποιαδήποτε παραφιλολογία, χρησιμοποιώντας απτά στοιχεία θα αποκαθηλώσουμε τη «βασίλισσα του marketing», το «παγκόσμιο ποτό», όχι βέβαια από την κορυφή των πωλήσεων αλλά από τις συνειδήσεις των σκεπτόμενων ανθρώπων. Ας παραμείνει βασίλισσα των λωτοφάγων.\nΘα υπερκεράσουμε την ιστορική πραγματικότητα που συνοδεύει κάθε πολυεθνική και ξεκινά από το μύθο του καλού εμποράκου που ανακάλυψε μια μυστική φόρμουλα 100 χρόνια πριν, που με σωστή διαφήμιση και στρατηγική πωλήσεων πέτυχε ένα «εμπορικό θαύμα» που διδάσκεται στους απαθής σπουδαστές πανεπιστημίων.\nΘα αντιπαρέλθουμε τις βλαβερές συνέπειες για την υγεία που προκαλούνται από την υπερβολική δόση καφεΐνης, ζάχαρης και ανθρακικού, καταστροφικές για τον ανθρώπινο οργανισμό. Έχουν γραφτεί άρθρα επί άρθρων που λησμονούνται στην απατηλή διέγερση της πρώτης γουλιάς.\nΘα κάνουμε μια μικρή στάση στο Βενζόλιο (Benzene) γιατί είναι άξιον απορίας πως ένα ποτό της χαράς μπορεί να δημιουργεί αυτή την άκρως επικίνδυνη χημική αντίδραση. Το βενζόλιο που λαμβάνεται μέσω της τροφής (και ιδιαίτερα της πόσης) προκαλεί τα εξής φιλάνθρωπα: Καταστρέφει το μυελό των οστών και μπορεί να προκαλέσει την εμφάνιση αναιμίας. Επίσης μπορεί να προκαλέσει υπερβολική αιμορραγία και να μειώσει την ικανότητα του ανοσοποιητικού συστήματος αυξάνοντας τις πιθανότητες μόλυνσης. Τέλος το βενζόλιο θεωρείται καρκινογόνο, μακροχρόνια έκθεση σε υψηλές συγκεντρώσεις μπορεί να προκαλέσει την εμφάνιση λευχαιμίας και άλλες μορφές καρκίνου. Αυτά τα λέει η φοβερή και τρομερή EPA (Environmental Protection Agency) της Αμερικής.\nΆτυχοι γονείς έχουν ήδη υποβάλλει μήνυση εναντίον της εταιρείας με αιχμή του δόρατος το γνωστό δικηγόρο της Βοστώνης, ακτιβιστή Andrew Rainer. Η διοίκηση της εταιρείας βεβαίως απαντά «αυτοκρατορικά» λέγοντας ότι όλα γίνονται για να γεμίσουν ορισμένοι δικηγόροι τις τσέπες τους.\nΕμείς ας ανταπαντήσουμε προλεταριακά γνωρίζοντας τα συναισθήματα ευφορίας που προκαλεί η εισπνοή Βενζολίου (οι λεγόμενες «βενζίνες» που είναι το drug των πιτσιρικάδων στις φτωχογειτονιές) και το λόγο δημιουργίας του στο παγκόσμιο ποτό.\nΩς συμβαίνει σε κάθε εξουσιαστική δομή, οι άνομες πράξεις κοινοποιούνται μόνο όταν υπάρξει εσωτερική ρήξη (κοινώς τα χαλάσουν στη μοιρασιά). Έτσι και στην περίπτωση της Coca – Cola, το 1989, έτος λήξης της περιβόητης μυστικής συνταγής, ορισμένοι υψηλόβαθμοι αξιωματούχοι του οργανισμού τροφίμων και ποτών φέρεται να ζήτησαν μερίδιο από την εταιρεία. Οι εξελίξεις ήταν τουλάχιστον κωμικές. Η Coca – Cola έχασε μυστηριωδώς τη «μυστική» συνταγή από τα χέρια της. Αυτό βεβαίως δεν επηρέασε την πορεία των πωλήσεων της εταιρείας, ιδιαίτερα στο εξωτερικό όπου κατάφερε να κατακτήσει κολοσσιαία μερίδια αγοράς έναντι παραδοσιακών τοπικών προϊόντων. Η εταιρεία απέδιδε την επιτυχία αυτή στο συντονισμένο μάρκετινγκ και δη το τηλεοπτικό. Όλοι βεβαίως γνωρίζουμε τη δύναμη της τηλεόρασης. Αυτό το επιχείρημα όμως είναι γελοίο όταν μιλάμε για κοινωνίες που η πρόσβαση στην τηλεόραση δεν υπερβαίνει το 10%!\nΤα κομμάτια του πάζλ ενώθηκαν το 2004 όταν η Constance L. Hays αρθρογράφος των NY times δημοσίευσε το βιβλίο “The Real Thing–Truth and Power at the Coca-Cola Company” εκδόσεις “Random House”, στο οποίο επαναλάμβανε τα γνωστά παραμύθια περί επιτυχημένης διαφήμισης. Σε κάποια σημεία όμως επαναλαμβάνει ότι «το 1989, σταμάτησαν πλέον να ανιχνεύονται ίχνη κοκαΐνης στο προϊόν!!» θέλοντας να στηλιτεύσει τους γραφικούς κατήγορους της εταιρείας που ορκίζονταν ότι η μόνη μυστική συνταγή της cc ήταν η χρήση κοκαΐνης! Δηλαδή η απολογήτρια της εταιρείας, παραδέχεται ότι πριν το 1989 η εταιρεία χρησιμοποιούσε κοκαΐνη στο προϊόν. Ενώνοντας τα κομμάτια, έχουμε μπροστά μας όλη την εικόνα:\n1. Μέχρι και το 1989, το προϊόν περιείχε κοκαΐνη. Άρα η περιβόητη μυστική συνταγή ήταν μια ασήμαντη φούσκα χωρίς αξία για την εταιρεία.\n2. Οι υψηλόβαθμοι εκβιαστές του ΟΤΠ γνώριζαν μερικώς την αλήθεια και ευελπιστούσαν σε οικονομικά ανταλλάγματα για την απρόσκοπτη συνέχιση της συνταγής.\n3. Η εταιρεία προτίμησε απλά να χάσει την «πατέντα» γιατί ήταν άνευ σημασίας. Ως φαίνεται όμως, κατήργησε και τη χρήση κοκαΐνης φοβούμενη αντίποινα.\nΕδώ γεννώνται λοιπόν δύο μεγάλα ερωτήματα: α. Πως προμηθεύονταν κοκαΐνη η εταιρεία και β. τι γίνεται σήμερα, ιδιαίτερα στα διεθνή κέντρα παραγωγής – διανομής.\nΣτο πρώτο ερώτημα η απάντηση έρχεται με μια απλή ματιά στην ιστορία των συρράξεων της Νοτίου Αμερικής, κέντρο καλλιέργειας της Κόκας. Παναμάς, Κολομβία, λειτουργία υπεράκτιων εταιρειών πετρελαίου πλησίον χωρών – παραγωγών με δικαίωμα transit διακίνησης και εντός Αμερικής! Εξαφάνιση Κολομβιανών μεγαλεμπόρων κοκαΐνης από τις Αμερικανικές φυλακές, λειτουργία φυτειών στην Κολομβία υπό την προστασία του Αμερικανικού στρατού! Μαζικές δολοφονίες αγροτών στις φυτείες και προκάλυμμα το εμφιαλωτήριο της εταιρείας στην Κολομβία. Σε δεύτερο χρόνο θα παρουσιάσουμε συγκλονιστικά στοιχεία για τους πολέμους της Πρέζας που φτάνουν μέχρι το Αφγανιστάν και το Δέλτα του Μεκόνγκ και περιλαμβάνουν ανίερες συμμαχίες της Οικογένειας Μπούς, του Μπιν Λάντεν του Νοριέγκα κλπ.\nΤο δεύτερο ερώτημα είναι και το κρίσιμο. Και η απάντηση σαφέστατη. Η Coca Cola συνεχίζει να χρησιμοποιεί ως βασικό συστατικό την Κόκα. Το κυριότερο; Την αποκτά με νόμιμες διαδικασίες σε μια πραξικοπηματική βάση, αδικαιολόγητη ηθικά, εμπορικά, ακόμη και … καπιταλιστικά. Όταν το παραμύθι της μυστικής φόρμουλας έπαψε να υπάρχει, το Αμερικανικό κράτος προκειμένου να διαφυλάξει την «αιχμή του πολιτισμού του» έδωσε το δικαίωμα στην εταιρεία να προμηθεύεται, νόμιμα πλέον, την κόκα με μια πρωτοφανή μεθόδευση:\nΤην Εταιρεία Stepan (Stepan Company). Η εταιρεία που εδρεύει στο Northfield του Illinois και ασχολείται με την Παρασκευή χημικών προϊόντων, το 1959 αγοράζει την εταιρεία Maywood Chemical Works που εδρεύει στο Maywood του New Jersey. Η εταιρεία αυτή είναι η μοναδική στη δύση που έχει το δικαίωμα εισαγωγής και επεξεργασίας Κόκας. Η άδεια αυτή έχει δοθεί από την περιβόητη DEA (Drug Enforcement Administration) την αμερικάνικη δίωξη ναρκωτικών που την ακούμε σε κάθε περίπτωση εντοπισμού μεγάλων φορτίων κοκαΐνης σε παγκόσμια κλίμακα.\nΗ Stepan λοιπόν μέσω της θυγατρικής της Maywood προμηθεύει επίσημα πλέον την Coca Cola Company με Κόκα βάσει ειδικής συμφωνίας. Η Maywood εισάγει 100 κυβικούς τόνους κόκας ετησίως (!!) κυρίως από το Περού. Η ποσότητα διατίθεται αφού παρθεί η κοκαΐνη σαν “Cocaine free” στην CCC και τα «ενεργά συστατικά» σε μια φαρμακευτική, την Mallinckrodt για Παρασκευή φαρμάκων.\nΌλη αυτή η διαδικασία πάντα με τις ευλογίες και την προστασία της DEA, τη μοναδική υπηρεσία της Αμερικής που δικαιούται να χρησιμοποιεί τον Αμερικανικό στρατό κατά βούληση υπό τη διοίκηση της (όλα τα σώματα).\nΜε στοιχεία λοιπόν, αυτή η ευγενής εταιρεία, η παγκόσμια κυρίαρχος της αγοράς, η χρυσή χορηγός των «Ολυμπιακών» αγώνων της ντόπας, χρησιμοποιεί ένα απαγορευμένο –σε όλο το δυτικό κόσμο- συστατικό και μάλιστα μονοπωλιακά.\nΓνωρίζουμε ότι η παρούσα έρευνα θα λειτουργήσει μάλλον ευφημιστικά στην κοινωνία του σήμερα, όπου σαν σύγχρονοι λωτοφάγοι προσπαθούμε να λησμονήσουμε το ψυχικό μας κενό με εφήμερες – επώδυνες απολαύσεις. Να απαλύνουμε τον πόνο της συναυτουργίας μας στην αδικία με διεγερτικά της κτηνωδίας. Να ναρκωθούμε λυτρώνοντας εαυτούς από την οσμή της παγκόσμια σήψης.\nΔεν είμαστε Δονκιχώτες ούτε βρυχώμενοι μύες. Θέλουμε απλά να υποβάλλουμε μερικές ερωτήσεις στον Υπουργό υγείας, στον πολιτικό προϊστάμενο του ΕΦΕΤ και σε όποιον άλλο αρμόδιο της πολιτείας:\n1. Αγαπητοί κύριοι, πως νομιμοποιείται η εμπορία ενός σκευάσματος που έχει ως πρώτη ύλη φυτό του οποίου η καλλιέργεια, διακίνηση, χρήση καθ’ οιονδήποτε τρόπο απαγορεύεται από την Ελληνική νομοθεσία;\n2. Αν δεχτούμε καλόπιστα ότι η βλαβερή κοκαΐνη δεν εμπεριέχεται στα συγκεκριμένα φύλλα γι’ αυτό και επιτρέπεται η διακίνηση του προϊόντος, μπορούμε με τον ίδιο τρόπο να εισάγουμε ως ιδιώτες μη κοκαϊνούχα φύλλα κοκαΐνης;\n3. Με το ίδιο σκεπτικό, γιατί απαγορεύεται η καλλιέργεια και εμπορία οποιουδήποτε τύπου Ινδικής Κάνναβης ακόμα και αυτής που δεν περιέχει καμία βλαβερή ουσία; Καλλιέργεια που θα μπορούσε να δώσει οφέλη στην αγροτική παραγωγή λόγω κλίματος και χαμηλών απαιτήσεων ενώ θα μπορούσε να σπάσει και ορισμένα μονοπώλια π.χ. του χαρτιού; (βλ. http://olympia.gr/2008/05/19/legalize/)\nΣτα ανωτέρω κύριοι οφείλετε μια απάντηση πρωτίστως στους εαυτούς σας. Εμείς τις απαντήσεις τις έχουμε ήδη. Όπως και άλλα όμορφα πεπραγμένα κολοσσών που θα απαριθμήσουμε σε επόμενα άρθρα και έχουν ιδιαίτερο ενδιαφέρον.\nΣΣ συγγραφικής ομάδας: Παρατηρήστε τις ημερομηνίες. 1959 η εξαγορά της Maywood, το ίδιο έτος ο πατέρας Bush εισέρχεται στη CIA. 1989 η δουλειά της CIA στο Αφγανιστάν τελειώνει με την «απελευθέρωση» των Αφγανών (οπιοκαλλιεργητών) από τους Σοβιετικούς. Το ίδιο έτος, νομιμοποιείται η εισαγωγή και χρήση κόκας από τη Maywood προς την CCC. 2004 επανέναρξη της καλλιέργειας οπίου στο Αφγανιστάν μετά την «απελευθέρωση» από τους Ταλιμπάν, το ίδιο έτος η στρατευμένη δημοσιογράφος των NYT αποκαλύπτει τη χρήση κόκας από τη CCC. Ο Μπιν Λάντεν… αναζητείται!\nΑναρτήθηκε από nak nak στις 6:25 μ.μ.


ΤΟ ΖΗΣΑΜΕ ΚΑΙ ΑΥΤΟ! ΠΡΩΤΗ ΦΟΡΑ ΣΤΑ ΧΡΟΝΙΚΑ! ΔEN ΘΑ ΓΙΝΕΙ Ο ΑΓΙΑΣΜΟΣ ΤΩΝ ΥΔΑΤΩΝ! ΚΛΕΙΣΤΟ ΤΟ ΛΙΑΝΕΜΠΟΡΙΟ, ΕΙΔΕΧΘΗ ΠΡΟΣΤΙΜΑ ΚΑΙ ΛΟΥΚΕΤΑ ΣΕ ΟΣΟΥΝ ΠΑΡΑΚΟΥΣΟΥΝ(ΒΙΝΤΕΟ) – Kontasas.gr\nΤΟ ΖΗΣΑΜΕ ΚΑΙ ΑΥΤΟ! ΠΡΩΤΗ ΦΟΡΑ ΣΤΑ ΧΡΟΝΙΚΑ! ΔEN ΘΑ ΓΙΝΕΙ Ο ΑΓΙΑΣΜΟΣ ΤΩΝ ΥΔΑΤΩΝ! ΚΛΕΙΣΤΟ ΤΟ ΛΙΑΝΕΜΠΟΡΙΟ, ΕΙΔΕΧΘΗ ΠΡΟΣΤΙΜΑ ΚΑΙ ΛΟΥΚΕΤΑ ΣΕ ΟΣΟΥΝ ΠΑΡΑΚΟΥΣΟΥΝ(ΒΙΝΤΕΟ)\nΠραγματοποιήθηκε η ενημέρωση από τον κυβερνητικό εκπρόσωπο Στέλιο Πέτσα και τον υπουργό Ανάπτυξης Άδωνι Γεωργιάδη για το τι θα ανοίξει και τι όχι τις γιορτές.\nΚλειστό θα παραμείνει όλο το λιανεμπόριο στη χώρα, όπως ανακοίνωσε ο κυβερνητικός εκπρόσωπος. Από την Κυριακή 7 Ιανουαρίου θα επιτραπεί το click away.\nΑνοίγουν τα κομμωτήρια: Στα εν λόγω καταστήματα δίνεται η δυνατότητα λειτουργίας με διευρυμένο ωράριο: 07:00 – 21:00. Η προσέλευση θα γίνεται «αποκλειστικά με ραντεβού για να αποφευχθεί η πιθανότητα συγχρωτισμού, αλλά και η τήρηση των μέτρων».\nΑνοίγουν και τα βιβλιοπωλεία της χώρας, με «ανώτατο όριο 4 πελάτες σε καταστήματα έως 100 τ.μ. ή 1 πελάτης ανά 15 τ.μ. για καταστήματα άνω των 100 τ.μ.».\nΑνοίγουν οι εκκλησίες ανήμερα Χριστουγέννων και Φώτων. Δεν θα πραγματοποιηθεί Αγιασμός υδάτων σε ανοιχτό δημόσιο χώρο.\nΕν όψει Χριστουγέννων, η απαγόρευση μετακινήσεων θα εφαρμόζεται πλέον από τις 22:00 το βράδυ μέχρι τις 5:00 το πρωί κι όχι από τις 21:00 το βράδυ, όπως ίσχυε μέχρι σήμερα.\nΔιατηρείται η αποστολή SMS στο 13033 για τις αναγκαίες μετακινήσεις.\nΤΙ ΕΙΠΕ Ο ΑΔΩΝΙΣ ΓΕΩΡΓΙΑΔΗΣ – ΠΡΟΣΤΙΜΑ ΚΑΙ ΚΛΕΙΣΙΜΟ ΕΠΙΧΕΙΡΗΣΕΩΝ\n«Οι επιχειρήσεις που θα λειτουργήσουν με το click away νοούνται ως παραμένουσες κλειστές με κρατική εντολή. Η απόφαση αυτή ελήφθη γιατί οι ταχυμεταφορές έχουν φτάσει στα όρια της λειτουργίας τους.\nΑν παρατηρηθούν εικόνες μαζικού συνωστισμού τόνισε, θα πάρουμε πίσω αυτή την λειτουργία. Ο πελάτης θα κάνει την παραγγελία του μέσω e-shop ή μέσω τηλεφωνικής παραγγελίας και πληρωμής μέσω POS έξω από το κατάστημα. Ο πελάτης θα πρέπει να έχει είτε ηλεκτρονική απόδειξη πληρωμής είτε sms από την επιχείρηση με την ημερομηνία και ώρα παραλαβής. Μόνο ένας θα παραλαμβάνει την παραγγελία. Η παραγγελία θα παραδίδεται σε έναν και θα παραλαμβάνεται από έναν», δήλωσε ο υπουργός Ανάπτυξης.\nΟ κ. Γεωργιάδης κάλεσε να τηρηθούν οι όροι που ανέφερε και τόνισε ότι ουρές θα επιτρέπονται έως 9 άτομα. Και απόσταση 2 μέτρα ο ένας από τον άλλον.\nΤο μέτρο θα ισχύει μόνο σε επιχειρήσεις που θα έχουν μόνο είσοδο έξοδο σε δρόμο. Κατά αυτόν τον τρόπο εξαιρούνται τα εμπορικά κέντρα.\nΔΕΙΤΕ ΟΛΕΣ ΤΙΣ ΛΕΠΤΟΜΕΡΕΙΕΣ:\nPrevious Previous post: Οι βιταμίνες που αξίζει να εντάξουμε στη διατροφή μας την περίοδο που διανύουμε\nNext Next post: Όλα όσα δεν ξέρετε για τον Θέμη Κανέλλο από το Big Brother! – Φωτογραφίες από τη ζωή του πιο εκκεντρικού παίκτη!


Air Mediterranee - Αεροπορικές εταιρείες - Air Mediterranee φτηνές πτήσεις - eSky.gr\nΟι καλύτερες τακτικές πτήσεις με την αεροπορική εταιρία Air Mediterranee στην eSky\n✔ Πού πετάει η Air Mediterranee;\nΗ Air Mediterranee πετάει σε πολλούς διαφορετικούς προορισμούς. Για να ελέγξετε το τρέχον πρόγραμμα, χρησιμοποιήστε τη σελίδα eSky.\n✔ Πότε μπορώ να βρω τα φθηνότερα εισιτήρια με Air Mediterranee;\nΓια την Air Mediterranee, είναι καλύτερο να αγοράσετε τα εισιτήριά σας όσο πιο νωρίς μπορείτε πριν από την ημερομηνία ταξιδιού σας.\n✔ Μπορώ να κάνω κράτηση ξενοδοχείου με πτήση της αεροπορικής Air Mediterranee;


Θρίαμβος για τη Μαρία Σάκκαρη: Νίκησε την Σερένα Γουίλιαμς (vids) - Alldaynews.gr\nΜία από τις σπουδαιότερες νίκες της καριέρας της πέτυχε η Ελληνίδα πρωταθλήτρια του τένις, Μαρία Σάκκαρη, νικώντας με ανατροπή την κορυφαία Αμερικανίδα τενίστρια, Σερένα Γουίλιαμς.\nΟι δύο αθλήτριες αναμετρήθηκαν στον τρίτο γύρο του όπεν Cincinnati Masters, στη Νέα Υόρκη και η Ελληνίδα τενίστρια βρέθηκε να χάνει πολύ γρήγορα με 5-2 και η Γουίλιαμς πήρε τελικά το πρώτο σετ με 7-5.\nΣτο δεύτερο σετ, το Νο21 της παγκόσμιας κατάταξης βρήκε το σθένος και απάντησε στην κάτοχο 23 τίτλων Grand Slam.\nΠήρε γρήγορα το προβάδισμα με 3-1 αλλά η 38χρονη Γουίλιαμς πέρασε μπροστά 3-5 με τέσσερα σερί games.\nΌμως η Σάκκαρη δεν είχε πει την τελευταία της κουβέντα και ισοφαρίζοντας πήρε το σετ στο τάι μπρέικ με 7-6.\nFierce forehand from @mariasakkari 💪#CInCyTENNIS pic.twitter.com/HW3qgSKp0K\nΣτο τρίτο σετ, η 25χρονη Ελληνίδα αθλήτρια δεν άφησε κανένα περιθώριο στην αντίπαλό της και προηγήθηκε με ένα σαρωτικό 5-0, παίρνοντας τελικά το σετ με 6-1 και πανηγυρίζοντας την πρόκρισή της στους «8» της διοργάνωσης.\nΕγκώμια στην Γούιλιαμς\nΜετά το «γκέιμ, σετ, ματς», η Σάκκαρη εξέφρασε την ικανοποίησή της που ξεπέρασε τον «σκόπελο» του Νο9 χωρίς να αποφύγει και μια αυστηρή αυτοκριτική:\n«Δεν έκανα καλό ματς, αλλά είμαι εξαιρετικά χαρούμενη με το αποτέλεσμα. Η Σερένα αποτελεί ένα πρότυπο για μένα και για τις υπόλοιπες αθλήτριες.\nΑυτά που έχει πετύχει στην καριέρα της είναι απίστευτα και δεν είμαι βέβαιη εάν θα μπορέσει να το κάνει κάποιος άλλος στο μέλλον.»\nΣτον προημιτελικό η Σάκκαρη θα αντιμετωπίσει την Βρετανίδα Γιοάνα Κόντα, η οποία έρχεται από μία ηχηρή νίκη απέναντι στην Βέρα Σβονάρεβα με 2-0 (6-4, 6-2).\nΤο πρόγραμμα των προημιτελικών: 18:00 Μέρτενς-Πεγκούλα, 20:00 Οσάκα-Κονταβέιτ, 22:00 Τζαμπέρ-Αζαρένκα, 00:00 Κόντα-Σάκκαρη.


«Εμπορική Συλλογική Κίνηση» εναντίον Κωστίκογλου: «Καθαρός ουρανός αστραπές δε φοβάται» | AgrinioPress\nΑρχική/Δυτική Ελλάδα/«Εμπορική Συλλογική Κίνηση» εναντίον Κωστίκογλου: «Καθαρός ουρανός αστραπές δε φοβάται»\n«Εμπορική Συλλογική Κίνηση» εναντίον Κωστίκογλου: «Καθαρός ουρανός αστραπές δε φοβάται»\nPressRoom Send an email 16/07/2021 , 11:30\nΜε ανακοίνωσή της η «Εμπορική Συλλογική Κίνηση» κάνει λόγο για «όσα διαδραματίζονται τις τελευταίες ημέρες στον Εμπορικό Σύλλογο Αγρινίου (ΕΣΑ)» και παραθέτει καταγγελία της κατά του Προέδρου του Διοικητικού Συμβουλίου του Συλλόγου, Σωκράτη Κωστίκογλου.\nΚΑΘΑΡΟΣ ΟΥΡΑΝΟΣ ΑΣΤΡΑΠΕΣ ΔΕ ΦΟΒΑΤΑΙ\nΟ Πρόεδρος του ΕΣΑ κ. Κωστίκογλου αισθάνεται την ανάγκη να αναδειχθεί μια ακόμη φορά προσωπικά. Για να καλύψει την ανάγκη του αυτή προβαίνει στη δημοσιοποίηση μιας άκρως αλαζονικής, ανήθικης και γεμάτης ψεύδη προσωπικής δήλωσης. Προσβλητική για μέλη του ΔΣ και παραπλανητική για τη συμπεριφορά του.\nΣυζήτηση για φαινόμενα αυταρχισμού και αλαζονείας από το Συνδυασμό της πλειοψηφίας στο σημερινό ΔΣ.\nΠαραβιάσεις του Καταστατικού ( Άρνηση του Συνδυασμού Κωστίκογλου να συγκαλέσει την Ετήσια Γενική Συνέλευση όπως ορίζεται στο Καταστατικό Άρθρο 9, Παρ.8)\nΣυμμετοχή του σημερινού Προέδρου του ΔΣ σε συναντήσεις, συσκέψεις και τηλεδιασκέψεις με πολιτικά πρόσωπα, χωρίς να ενημερώνει ως όφειλε το Συμβούλιο προκαταβολικά για να καταθέσει προτάσεις. Καμία ενημέρωση ούτε μετέπειτα για τη θεματολογία, τα αιτήματα που κατέθετε και τις δεσμεύσεις που αναλάμβανε.( μυστική διπλωματία)\n09/07/21 ( Πρωί )\nΤα μέλη του ΔΣ λαμβάνουν με email 2 αιτήματα απόσυρσης από τη συλλογή υπογραφών και 1 αίτημα διαγραφής από το Σύλλογο ( μέλος που είχε συνυπογράψει το αίτημα για Γεν. Συνέλευση)\n09/07/21 ( Μεσημέρι )\nΩς συνδυασμός ενημερωνόμαστε για την ανήκουστη και πρωτοφανή συμπεριφορά του «έξαλλου» κ. Κωστίκογλου προς συναδέλφους. Για να προστατεύσουμε τα μέλη μας από το bullying, κάνουμε επίσημη καταγγελία προς τον πρόεδρο του ΕΣΑ και τον υποχρεώνουμε να σταματήσει να τους παρενοχλεί .\n09/07/21 ( Βράδυ )\nΌπως ακριβώς ορίζει το καταστατικό Άρθρο 10, Παρ. 10, 4 μέλη του ΔΣ κοινοποιούν αίτημα για έκτακτο συμβούλιο που πρέπει να συγκληθεί υποχρεωτικά εντός 3 ημερών.\nΑντί να συγκληθεί ως όφειλε το ΔΣ για να ορίσει ακριβή ημερομηνία για την Έκτακτη Γενική Συνέλευση που απαίτησαν τα μέλη, ενημερωνόμαστε ότι αναμένουμε απάντηση από τη Νομική υπηρεσία της ΕΣΕΕ, καθώς και από τη Γεν. Γραμματεία Πολιτικής Προστασίας για το αν επιτρέπεται η διεξαγωγή της με φυσική παρουσία των μελών.\nΜέλος του ΔΣ καταθέτει αίτημα προς τον Πρόεδρο και το Γραμματέα του Συλλόγου, προκειμένου να λάβει ακριβές αντίγραφο των εγγράφων με τα ερωτήματα που απέστειλαν στη νομική υπηρεσία της ΕΣΕΕ καθώς και στη Γεν. Γραμματεία Πολιτικής Προστασίας. Αιτείται αριθμό πρωτοκόλλου.\nΣιωπή… Κανένα έγγραφο και κανένα ερώτημα δεν είδαμε. Έστω και αν καλόπιστα θεωρήσουμε πως υπάρχει και το έστειλαν έγκαιρα, ουδέποτε το κοινοποίησαν ως όφειλαν στα μέλη του ΔΣ.\nΠοιοι κρατάνε το Σύλλογο όμηρο με τη σημερινή τους ισχνή πλειοψηφία ( 5 στα 9 του ΔΣ ) ;\nΠως γάμοι, βαπτίσεις, γιορτές, συναυλίες, θερινοί κινηματογράφοι, θέατρα, μπασκετάκια στην κεντρική πλατεία του Αγρινίου με πλήθος κόσμου όλα γίνονται κανονικά, αλλά Γενική Συνέλευση του ΕΣΑ με τίποτα.\nΕίπαμε: Καθαρός ουρανός αστραπές δε φοβάται\nΕΜΠΟΡΙΚΗ ΣΥΛΛΟΓΙΚΗ ΚΙΝΗΣΗ»\nΕμπορική Συλλογική Κίνηση Κωστίκογλου


Iron Maiden - Simple Radio\n«Πρέπει να αστειεύεστε». Ο Bruce Dickinson των Iron Maiden ήταν κατηγορηματικός στην απάντησή του όταν ρωτήθηκε αν φιλοδοξεί να ασχοληθεί με την πολιτική. Η δεύτερη σεζόν του «Psycho Schizo Espresso», του video podcast από τον Bruce Dickinson και τον ψυχολόγο του Πανεπιστημίου της Οξφόρδης και best seller συγγραφέα Δρα Kevin Dutton, […]\nΗ υγεία του Paul Di’Anno έχει επιδεινωθεί τους τελευταίους μήνες. Οι Iron Maiden θα καλύψουν τα υπολειπόμενο ποσό των επεμβάσεων και της θεραπείας του πρώην τραγουδιστή τους, Paul Di’Anno, ο οποίος αυτή τη στιγμή βρίσκεται στην Κροατία αναμένοντας να υποβληθεί σε τρεις σημαντικές χειρουργικές επεμβάσεις στα γόνατά του. Ο Kastro Pergjoni, διευθυντής […]\nΟ Bruce Dickinson θέλει οι Iron Maiden να τον «αντικαταστήσουν» όταν δεν θα μπορεί πια να τραγουδήσει\nadmin | 14 Ιουνίου, 2022\n«Σε κάθε περίπτωση, όλα όσα έχω πει δεν πρόκειται να συμβούν». Ο Bruce Dickinson θέλει οι Iron Maiden να τον αντικαταστήσουν όταν δεν θα μπορεί πλέον να ανταπεξέλθει στον ρόλο του τραγουδιστή. Ο 63χρονος Βρετανός επέμεινε ότι η κακή κατάσταση της υγείας του δεν πρέπει να είναι λόγος για να σταματήσει το συγκρότημα και δήλωσε ότι θα ήταν ευτυχής να κάνει περιστασιακές […]


Χάρης Σανιδάς - Φάνης Σπανός - Επιμένουμε 2019\nΓεννήθηκα στην Αθήνα και μεγάλωσα στη Λιβαδειά. Αποφοίτησα από το 2o Λύκειο Λιβαδειάς και το 2004 ολοκλήρωσα τις σπουδές μου στη σχολή πολιτικών μηχανικών στο Ε.Μ.Π. με ειδικότητα συγκοινωνιολόγος.Το 2004 ίδρυσα την εταιρεία «ΣΑΝΙΔΑΣ ΤΕΧΝΙΚΗ ΚΑΤΑΣΚΕΥΑΣΤΙΚΗ Ε.Ε.» της οποίας είμαι μέλος. Η εταιρεία ασχολείται με μελέτες- επιβλέψεις- κατασκευές πολυκατοικιών, ιδιωτικών έργων, φωτοβολταϊκών συστημάτων, έκδοση οικοδομικών αδειών, ενεργειακή αναβάθμιση κτιρίων, τακτοποίηση αυθαιρεσιών όπως και εκπόνηση τοπογραφικών διαγραμμάτων στο νομό Βοιωτίας. Ως μέλος της εταιρίας έχω συμμετάσχει στη κατασκευή πολυκατοικιών συνολικής επιφανείας 10.000 τμ. όπως και στην εκπόνηση των αντίστοιχων μελετών. Ήμουν εξωτερικός συνεργάτης τραπεζών σε διενέργειες αυτοψιών και εκτιμήσεων. Έχω υπάρξει επί τόπου μηχανικός, σε μια σειρά δημοσίων έργων Οδοποιΐας και Υδραυλικών.


Οξύ - Βικιπαίδεια - Oksy - Bikipaideia\nΟ όρος «Οξύ» ανακατευθύνει εδώ. Για άλλες χρήσεις, δείτε Οξύ (αποσαφήνιση).\nΣτην επιστήμη της Χημείας, oξύ γενικά καλείται κάθε ουσία που απελευθερώνει ιόντα Υδρογόνου όταν διαλυθεί σε νερό. Δηλαδή ουσία που μπορεί να γίνει δότης πρωτονίων σε μια άλλη ουσία που ονομάζεται βάση (Θεωρία Brønsted-Lowry), ή σύμφωνα με την Θεωρία του Arrhenius, ως οξύ ορίζεται κάθε χημική ένωση που όταν διαλύεται στο νερό (διάλυμα) απελευθερώνει κατιόντα οξωνίου (ή υδροξωνίου) H3Ο+. Γενικά μπορούμε να χαρακτηρίσουμε όξινο κάθε διάλυμα το οποίο έχει τιμή pH μικρότερη του 7 στους 25 oC.\nΤα οξέα ταξινομούνται σε ανόργανα και οργανικά με τα ανόργανα να ταξινομούνται σε οξυγονούχα και μη οξυγονούχα.\nΌταν τα ανόργανα οξέα είναι ενώσεις του υδρογόνου με τα μη οξυγονούχα ανιόντα F-, Cl-, Br-, I-, S2-, CN-, η ονομασία τους είναι γενικά "υδρο-ανιόν", ενώ όταν είναι ενώσεις του υδρογόνου με αρνητικά πολυατομικά ιόντα (εκτός του ΟΗ-) ονομάζονται με το γενικό σχήμα "όνομα ανιόντος οξύ" π.χ. HCl υδροχλώριο, Η2S υδρόθειο, HCN υδροκυάνιο, ΗΝΟ3 νιτρικό οξύ, Η2SO4 θειικό οξύ κ.ά.\nΠολλά στοιχεία μετάλλων όταν βυθίζονται σε οξέα διαλύονται. Αυτό συμβαίνει επειδή τα ιόντα υδρογόνου του οξέος προσλαμβάνουν ηλεκτρόνια από τα μεταλλικά άτομα σχηματίζοντας έτσι ένα άλας του μετάλλου ενώ απελευθερώνεται αέριο υδρογόνο. Όταν ένα οξύ έρθει σε επαφή με μια βάση τότε προκαλείται χημική αντίδραση, η οποία ονομάζεται εξουδετέρωση, που παράγει άλας και νερό, "οξύ + βάση → άλας + νερό".Η αντίδραση αυτή βασίζεται στην θεωρία του Arrhenius ότι : Η+ + ΟΗ- → Η2Ο\nπαράδειγμα : 2Al(OH)3 + 3H2SO4 → Al2(SO4)3 + 6H2O\nΌξινη καλείται κάθε ουσία που φέρει τις ιδιότητες του οξέος.\nΟρυκτά οξέα καλούνται τα ισχυρά οξέα που παρασκευάζονται από ορυκτά. Σ΄ αυτά περιλαμβάνονται το υδροχλωρικό, το νιτρικό και το θειϊκό οξύ.\nΌξινος χαρακτήρας ονομάζεται το σύνολο των κοινών ιδιοτήτων που αποδίδονται στα οξέα και οφείλεται στο γεγονός ότι περιέχουν κατιόντα υδρογόνου στα ανόργανα οξέα και στο καρβοξύλιο στα οργανικά.\nΟι κοινές ιδιότητες που έχουν τα οξέα είναι:\nη χαρακτηριστική ξινή γεύση.\nη αλλαγή στο χρώμα των δεικτών.\nη αντίδραση με μέταλλα δραστικότερα του υδρογόνου στην σειρά δραστικότητας των μετάλλων με αποτέλεσμα τη δημιουργία ενός άλατος και την έκλυση κατιόντων υδρογόνου.\nπαράδειγμα: H2SO3 + Mg → MgSO3 + H2\nη αντίδραση με ανθρακικά άλατα με αποτέλεσμα την έκλυση διοξειδίου του άνθρακα.\nπαράδειγμα: HClO2 + CaCO3 → CaClO2 + H2CO3\n(Επειδή το ανθρακικό οξύ είναι εύκολα διασπάσιμο, αναλύεται σε διοξείδιο του άνθρακα και νερό. Άρα σωστό είναι : HClO2 + CaCO3 → CaClO2 + H2O + CO2)\nη αγωγιμότητα του ηλεκτρικού ρεύματος, που τα κατατάσσει στους ηλεκτρολύτες.\nΓνωστά ανόργανα μη οξυγονούχα οξέα: (όταν είναι υδατικά διαλύματα λέγονται υδρο-xxxx-ικό οξύ)\nυδροχλώριο HCl, υδροφθόριο HF, υδροϊώδιο HI, υδρόθειο H2S, υδροβρώμιο HBr.\nΓνωστά ανόργανα οξυγονούχα οξέα:\nυπερχλωρικό οξύ HClO4, χλωρικό οξύ HClO3, χλωριώδες οξύ HClO2, υποχλωριώδες οξύ HClO, υπεριωδικό οξύ HIO4, ιωδικό οξύ HIO3, ιώδες οξύ HIO2, υποϊώδες οξύ HIO, υπερβρωμικό οξύ HBrO4, βρωμικό οξύ HBrO3, βρωμιώδες οξύ HBrO2, υποβρωμιώδες οξύ HBrO, φωσφορικό οξύ H3PO4, φωσφορώδες οξύ H3PO3, θειικό οξύ H2SO4, θειώδες οξύ H2SO3, ανθρακικό οξύ H2CO3, νιτρικό οξύ HNO3, νιτρώδες οξύ HNO2,\nΓνωστα οργανικά οξέα:\nμεθανικό οξύ HCOOH, αιθαλικό οξύ CH3COOH, οξαλικό οξύ C2H204,\nΚοινά είδη οξέων οργανικής προέλευσης συμπεριλαμβάνουν το ασκορβικό οξύ (βιταμίνη C) και το ξύδι (οξικό οξύ). Άλλα κοινά οξέα είναι το θειϊκό (H2SO4), το υδροχλωρικό (HCl) και το φωσφορικό (H3PO4). Σύμφωνα με την θεωρία των Μπρόνστεντ & Λόρι οξύ ονομάζεται κάθε ουσία που μπορεί να γίνει δότης πρωτονίων. Έτσι για παράδειγμα η αμμωνία που το υδατικό της διάλυμα είναι βασικό(NH3 + H2O → NH4 + OH), σε άνυδρο περιβάλλον είναι οξύ αφού προσδίδει ένα πρωτόνιο σε μία οποιαδήποτε βάση.\nπάραδειγμα : NH3 + NaOH → NH2- + NaOH + H+\nΤα οξέα δεν προσβάλλουν τα ευγενή μέταλλα(χρυσός,άργυρος,χαλκός)αλλα μπορεί να τα προσβάλλουν ,<δυνατά> οξέα όπως το θεεικό οξύ,το νιτρικό και το σημαντικότερο το βασιλικό ύδωρ


Τα 10 καλύτερα ξενοδοχεία κοντά σε: Casa per Ferie Monte Tabor\n4 αστέρων ξενοδοχεία σε: Τζιανικολένσε\nΤα καλύτερα ξενοδοχεία κοντά σε: Casa per Ferie Monte Tabor, Ρώμη\nΞενοδοχεία κοντά σε: Casa per Ferie Monte Tabor\nVia della Stazione Aurelia 169, Ρώμη, Ιταλία\nCasa per Ferie Monte Tabor: Διαβάστε κριτικές\n1.661 από 9.456 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Casa per Ferie Monte Tabor\n3,1 χλμ. από Casa per Ferie Monte Tabor\n0,8 χλμ. από Casa per Ferie Monte Tabor\n0,9 χλμ. από Casa per Ferie Monte Tabor\n2,6 χλμ. από Casa per Ferie Monte Tabor\n2,8 χλμ. από Casa per Ferie Monte Tabor\n2,7 χλμ. από Casa per Ferie Monte Tabor\n2,2 χλμ. από Casa per Ferie Monte Tabor\n0,6 χλμ. από Casa per Ferie Monte Tabor\n0,7 χλμ. από Casa per Ferie Monte Tabor\n2,3 χλμ. από Casa per Ferie Monte Tabor\n2,1 χλμ. από Casa per Ferie Monte Tabor\n2,9 χλμ. από Casa per Ferie Monte Tabor\n1,5 χλμ. από Casa per Ferie Monte Tabor\n1,9 χλμ. από Casa per Ferie Monte Tabor


Γερμανία: Εμβόλιο για όλους στις 7 Ιουνίου - ThessPress\nΑρχική ΚΟΣΜΟΣ ΚΟΣΜΟΣ Γερμανία: Εμβόλιο για όλους στις 7 Ιουνίου\nΓερμανία: Εμβόλιο για όλους στις 7 Ιουνίου\nΟ υπουργός Υγείας της Γερμανίας αναφέρει ότι η χώρα θα ανοίξει τους εμβολιασμούς για τον κορωνοϊό σε όλους από τις 7 Ιουνίου. Ο υπουργός Υγείας Jens Spahn δήλωσε στους δημοσιογράφους τη Δευτέρα ότι το τρέχον σύστημα στο οποίο πρέπει να εμβολιαστούν οι πιο ευάλωτες ομάδες πρώτα δεν θα ισχύει πλέον.\nΟ Spahn είπε ότι η εκστρατεία εμβολιασμού έχει επιταχυνθεί τις τελευταίες εβδομάδες και ότι μέχρι τα τέλη Μαΐου περίπου το 40 τοις εκατό όλων των ανθρώπων στη Γερμανία θα έχουν λάβει τουλάχιστον μια δόση του εμβολίου κατά της covid-19.\nΕίπε ότι το 70% των ατόμων άνω των 60 ετών έλαβαν μια δόση, περίπου το ένα τέταρτο από αυτά είναι πλήρως εμβολιασμένο. Συνολικά, έχουν δοθεί 40 εκατομμύρια δόσεις εμβολίων και περίπου εννέα εκατομμύρια άνθρωποι εμβολιάστηκαν και με τις δύο δόσεις.\nΜετά από μήνες καραντίνας, το ποσοστό μόλυνσης έχει μειωθεί στη Γερμανία και ορισμένες πολιτείες αρχίζουν να ανοίγουν υπαίθριους χώρου και καταστήματα.\nΠροηγούμενο άρθροΝέο προπονητή ανακοίνωσε ο Βόλος


Γιατί οι γυναίκες λατρεύουν τα slots; - Newsbomb - Ειδησεις - News\nΕΠΙΧΕΙΡΗΣΕΙΣ 17/02/2021 09:11\nΓιατί οι γυναίκες λατρεύουν τα slots;\nΥποσυνείδητα, κάθε φορά που μιλάμε για καζίνο, τσόχα και φρουτάκια το μυαλό μας πηγαίνει στο ανδρικό φύλο. Αυτό ισχύει για τους περισσότερους τουλάχιστον.\nΘεωρούμε δεδομένο πως οι άντρες ασχολούνται περισσότερο με τα τυχερά παιχνίδια, όπως για παράδειγμα συμβαίνει και με το στοίχημα. Η… πρωτιά τους εντοπίζεται σε όλα τα παιχνίδια των καζίνο, αλλά και στα φρουτάκια; Κι όμως! Πρόσφατη μελέτη μας αποδεικνύει πως το «ωραίο φύλο» είναι εκείνο που κατέχει τα… πρωτεία στα slots. Συγκεκριμένα, μελέτη του Πανεπιστημίου του Όρεγκον, που διεξήχθη το 2012, ανατρέπει αυτό το στερεότυπο…\n? Η έρευνα έδειξε ότι ο μέσος όρος ηλικίας ενός ανθρώπου που ασχολείται περισσότερα με τα slots είναι μεταξύ 55 και 60 έτη και μάλιστα γυναικείου φύλου. Η ομάδα που ανέλαβε αυτή την μελέτη, ήθελε να ανακαλύψει τους λόγους για τους οποίους οι γυναίκες λατρεύουν τόσο πολύ τους κουλοχέρηδες και τους προτιμούν όταν πηγαίνουν στα καζίνο. Εμείς με τη σειρά μας, θα πάμε λίγο πιο… πέρα την έρευνα αυτή, αναζητώντας όλους εκείνους τους λόγους για τους οποίους οι γυναίκες λατρεύουν τα φρουτάκια είτε αυτά αφορούν ένα επίγειο, είτε ένα online casino.\nΕίναι κατανοητά και από τον πλέον αρχάριο\nΟ πρώτος και πιθανότατα πιο σημαντικός λόγος είναι ότι τα περισσότερα slots είναι αρκετά φιλικά για έναν αρχάριο παίκτη. Το να κατανοήσει κάποιος τον τρόπο παιχνιδιού του πόκερ ή του μπλάκτζακ σε τέτοιο βαθμό που θα είναι σε θέση να ποντάρει τα χρήματα του ώστε να έχει κέρδος, ίσως πάρει αρκετό καιρό. Αντίθετα τα φρουτάκια διαθέτουν σχεδόν μηδενικό βαθμό δυσκολίας. Το μόνο που χρειάζεται να ξέρεις είναι ότι πρέπει να επιλέξεις από ένα σύνολο γραμμών πληρωμής, το ποντάρισμα για κάθε μια από αυτές και στη συνέχεια γυρίζεις τον τροχό.\nΔεν έχει πολύπλοκους κανόνες ή στρατηγικές, πράγμα που μετατρέπει τα φρουτάκια σε ένα από πιο εύκολα κατανοήσιμα παιχνίδια. Μία γυναίκα, εάν δεν έχει εμπειρία από καζίνο, δύσκολα θα κάτσει σε ένα τραπέζι πόκερ στις πρώτες της επισκέψεις. Οι κουλοχέρηδες είναι αποδεδειγμένα πιο προσιτοί για έναν ερασιτέχνη παίκτη. Είτε επιλέξει να επισκεφθεί ένα επίγειο καζίνο, είτε επιλέξει να ποντάρει online.\nΚαι το πιο μικρό κέρδος σε συναρπάζει\nΕίναι γεγονός πως ακόμα και ένα ελάχιστο ποσό αν μπει στο ταμείο -έστω και 0,10€ μιλώντας για τα φρουτάκια- νιώθουμε μεγάλη χαρά! Αυτό ακριβώς είναι που λατρεύουν και οι γυναίκες στα slots. Μικρά (ή μεγάλα) κέρδη συνοδεύονται από εντυπωσιακά γραφικά και ηχητικά εφέ που δημιουργούν ένα αίσθημα ικανοποίησης, ενώ επιδρά θετικά και στο άγχος.\nΑρκεί απλώς να σκεφτείτε πως μονάχα στα φρουτάκια, οποιαδήποτε ποσό κέρδους «γιορτάζεται» με τέτοιο τρόπο, ακόμη και αν αφορά την ελάχιστη χρηματική πίστωση. Μάλιστα, όσον αφορά το τελευταίο κομμάτι, σύμφωνα με μελέτες, αποδείχθηκε πως οι γυναίκες επιλέγουν τα slots διότι θεωρούν πως είναι αγχολυτικά και τις βοηθούν να μειώσουν τα επίπεδα του στρες.\nΕπίσης, τα φρουτάκια είναι αποδεδειγμένα πιο κερδοφόρα από τα υπόλοιπα παιχνίδια που μπορεί να συναντήσει κάποιος σε ένα online καζίνο. Αυτό αποτελεί ένα ισχυρό κίνητρο για μία γυναίκα που θέλει να μειώσει όσο το δυνατόν περισσότερο τις πιθανότητες απώλειας.\nΜεγάλη διαθέσιμη ποικιλία\nΣε αντίθεση με άλλα τυχερά παιχνίδια που θα βρει κάποιος σε ένα καζίνο, όσον αφορά τους κουλοχέρηδες υπάρχει πραγματικά τεράστια διαθέσιμη ποικιλία. Αυτή καλύπτει όλα τα γούστα και τις προτιμήσεις. Αυτός είναι ένας ακόμα παράγοντας για τον οποίο οι γυναίκες δείχνουν να προτιμούν αυτό τον τρόπο διασκέδασης απ’ το να κάτσουν σε ένα τραπέζι πόκερ ή μπακαρά, διασκεδάζοντας μαζί με άλλους ανθρώπους. Τα καζίνο έχουν αντιληφθεί πως τα φρουτάκια δεν είναι αποκλειστικά ανδρικό σπορ και έχουν φροντίσει να δημιουργήσουν παιχνίδια «κομμένα και ραμμένα» για εκείνες.\nΓια παράδειγμα, τα Ladies Nite, A Night Out, Dr. Lovemore είναι παιχνίδια που απευθύνονται αποκλειστικά σε γυναίκες. Η θεματολογία του πρώτου αφορά την έξοδο των γυναικών. Ένα φρουτάκι με πέντε τροχούς και εννέα γραμμές. Το δεύτερο έχει την ίδια θεματολογία με πέντε τροχούς και 20 γραμμές και το τελευταίο αφορά τον «γιατρό της αγάπης» με πέντε τροχούς και επίσης 20 γραμμές. Δεν θα μπορούσαμε να παραλείψουμε ακόμα το Adelia: The Fortune Wielder από την Foxium που είναι αρκετά δημοφιλές στις γυναίκες ή το «Legend of the White Snake Lady» της Yggdrasil Gaming. Το τελευταίο διαθέτει πέντε τροχούς και 243 γραμμές πληρωμών.\nΤην ίδια ώρα δε, διαδικτυακά παρατηρείται… άνοιγμα των καζίνο στις γυναίκες. Για παράδειγμα η Novibet και η Betshop διαθέτουν ειδικές κατηγορίες στο προϊόν τους, που προορίζονται για το «ασθενές» φύλο. Το «Noviladies» και το «Casino Girls» αντίστοιχα.\nΜικρότεροι κύκλοι παιχνιδιού\nΈνας ακόμα σημαντικός λόγος για τον οποίο οι γυναίκες αγαπούν ιδιαιτέρως τα slots είναι και οι μικροί κύκλοι παιχνιδιού που διαθέτουν. Το γεγονός δηλαδή πως μπορεί να ολοκληρωθεί σε μικρή διάρκεια. Μία γυναίκα δύσκολα θα αφιερώσει αρκετό χρόνο σε ένα τραπέζι πόκερ ή μπλάκτζακ. Τα φρουτάκια της δίνουν τη δυνατότητα να χαλαρώσει και ίσως και να κερδίσει κάποια χρήματα μέσα σε λίγο χρονικό διάστημα, λόγω των γρήγορων περιστροφών και της άμεσης απόδοσης τυχόν κερδών.\nΕν τω μεταξύ, οι γυναίκες βρίσκουν μεγαλύτερο ενδιαφέρον στα φρουτάκια και λόγω των ευχάριστων γραφικών που διαθέτουν. Όσο η τεχνολογία προχωράει, τόσο αναβαθμίζονται και οι κουλοχέρηδες. Με αυτό τον τρόπο προσελκύουν όλο και περισσότερες γυναίκες, οι οποίες τους επιλέγουν για να χαλαρώσουν και να διασκεδάσουν κερδίζοντας μικρά ή μεγάλα ποσά.\nΤι συμπεραίνουμε από τα παραπάνω; Ότι τελικά το στερεότυπο ότι τα φρουτάκια είναι ανδρική υπόθεση μάλλον θα πρέπει να αναθεωρηθεί!\nΆλλη μια έρευνα, αυτή την φορά στη Σουηδία, έδειξε ότι από το συνολικό ποσοστό παικτών που έχουν ως πρώτη τους προτίμηση τους κουλοχέρηδες το 64% είναι γυναίκες. Τα slots έχουν μπει για τα καλά στις ζωές των γυναικών και τα καζίνο το γνωρίζουν. Γι’ αυτό το λόγο έχουν φροντίσει να στρέψουν και το μάρκετινγκ τους προς αυτές προβάλλοντας διαφημίσεις που τις αφορούν.\nΕδώ, αξίζει να γίνει αναφορά σε ένα παράξενο περιστατικό που… πέσαμε πάνω του ψάχνοντας. Είναι γνωστό πως οι επιστήμονες και οι κοινωνιολόγοι μελετούν τις συνήθειες που έχουν οι γυναίκες όσον αφορά τα καζίνο και τα τυχερά παιχνίδια ήδη από τη δεκαετία του 1940. Ωστόσο την τελευταία πενταετία έχουν αλλάξει άρδην τα αποτελέσματα αυτών των ερευνών κι εμείς, όπως κι εσείς, αναρωτιόμαστε το «γιατί».\nΓιατί πολύ απλά μέχρι την τελευταία δεκαετία όλες αυτές οι έρευνες πραγματοποιούνταν από άνδρες ερευνητές, οι οποίοι εστίαζαν στο ανδρικό κοινό.\nΈνα ακόμα χαρακτηριστικό παράδειγμα που ανατρέπει το μύθο ότι τα τυχερά παιχνίδια είναι αποκλειστικά ανδρική υπόθεση είναι το εξής. Στη Μεγάλη Βρετανία πραγματοποιήθηκε έρευνα το 2017 και έδειξε ότι η διαφορά ανάμεσα στους άνδρες και τις γυναίκες που είχαν παίξει οποιοδήποτε τυχερό παιχνίδι τον προηγούμενο μήνα είναι αρκετά μικρή. Το 44% δήλωσε πως είχε κάποια ενασχόληση με καζίνο τις προηγούμενες τέσσερις εβδομάδες, ενώ το αντίστοιχο ποσοστό των ανδρών ανήλθε σε 53%.


Tata Nexon EV: To ηλεκτρικό των 19.000 ευρώ - AutoGreekNews\nΑρχική » Tata Nexon EV: To ηλεκτρικό των 19.000 ευρώ\nTata Nexon EV: To ηλεκτρικό των 19.000 ευρώ\nΤα ηλεκτρικά αυτοκίνητα μαστίζονται από δυο μεγάλα μείον: την αυτονομία και το κόστος αγοράς. Στο πρώτο σκέλος, οι αυτοκινητοβιομηχανίες πραγματοποιούν εντατικές δοκιμές ώστε να βελτιώσουν τα αποτελέσματα. Μια διαδικασία, ωστόσο, που στις περισσότερες των περιπτώσεων επιφέρει «καπέλο» στο δεύτερο κομμάτι του προβληματισμού. Μοντέλα σαν το Tata Nexon EV, πάντως, δείχνουν πως η ηλεκτροκίνηση δεν χρειάζεται να είναι ακριβή.\nΌπως και το επερχόμενο ηλεκτρικό της Dacia, έτσι και το αντίστοιχο της ινδικής εταιρίας αποσκοπεί στην προσφορά ενός αυτοκινήτου μηδενικών εκπομπών σε όσο το δυνατόν χαμηλότερη τιμή. Το EV αποτελεί την ηλεκτρική εκδοχή του Nexon, ενός μικρού crossover που παρουσιάστηκε το 2017 και διαθέτει τρικύλινδρο βενζινοκινητήρα 1.2 λίτρων και 110 ίππων, αλλά και ντίζελ τετρακύλινδρο 1.5 ίδιας απόδοσης. Δείγμα του πόσο σύμφωνο με το κλίμα της εποχής είναι το crossover της Tata, στην οποία -ειρήσθω εν παρόδω- ανήκουν οι Jaguar και Land Rover.\nΤο Nexon EV διαθέτει έναν ηλεκτροκινητήρα 129 ίππων και 245 Nm ροπής, αντλώντας ενέργεια από μια συστοιχία μπαταριών ιόντων-λιθίου 30,2 kWh. Είναι ικανό να επιταχύνει στα 100 χλμ./ώρα από στάση σε λιγότερο από 10 δλ. (9,9 για την ακρίβεια) και να φτάσει μέχρι στα 300 χιλιόμετρα αυτονομίας, επιτυγχάνοντας μέση κατανάλωση 10 kWh/100 χλμ. Σε οικιακή πρίζα, η μπαταρία χρειάζεται 8 ώρες για να γεμίσει από το 20%. Με χρήση ταχυφορτιστή, μπορεί να φτάσει στο 80% από άδεια σε 1 ώρα.\nΔιαβάστε επίσης: Η Τουρκία ετοιμάζει ηλεκτρικό SUV με τον Pininfarina\nΦτάνουμε και στο προκείμενο της υπόθεσης. Στην εγχώρια αγορά, η βασική έκδοση XM τιμολογείται στα 1,5 εκατομμύρια ρουπίες – δηλαδή 19.020 ευρώ. Η κορυφαία έκδοση XZ+ ξεπερνά τα 1,7 εκατ. ρουπίες -ή 21.500 ευρώ- δείχνοντας φαινομενικά πως οι Ινδοί παίζουν στα ίδια επίπεδα με τους Ευρωπαίους. Βάζοντας το αντίστοιχο φθηνότερο ηλεκτρικό της ελληνικής αγοράς δίπλα του, όμως, αντιλαμβανόμαστε πως -πάντα θεωρητικά- το Nexon EV μπορεί να προσφέρει περισσότερα.\nTags: Tata Tata Nexon Tata Nexon EV\nMazda3 «σαύρα» αναπολεί το MPS Το ταχύτερο χριστουγεννιάτικο δέντρο με 291 χλμ./ώρα (+video)


Πρακτικά 1ου Πανελλήνιου Περιβαλλοντικού Συνεδρίου, Ορεστιάδα (Μάιος 2004), σελ. 729-739.\nΥΦΙΣΤΑΜΕΝΗ ΚΑΤΑΣΤΑΣΗ ΚΑΙ ΠΡΟΟΠΤΙΚΕΣ ΤΩΝ ΕΠΙΧΕΙΡΗΣΕΩΝ ΞΥΛΟΥ – ΕΠΙΠΛΟΥ ΣΤΗΝ ΠΕΡΙΟΧΗ ΤΡΙΚΑΛΩΝ – ΚΑΡΔΙΤΣΑΣ - ΚΑΛΑΜΠΑΚΑΣ\nΤμήμα Σχεδιασμού & Τεχνολογίας Ξύλου – Επίπλου, Τ.Ε.Ι. Λάρισας, - Παράρτημα Καρδίτσας\nΤέρμα Μαυρομιχάλη, Τ.Κ. 43100, Καρδίτσα. Email: karaso@teilar.gr\nΣτην παρούσα εργασία καταγράφηκαν με τη μέθοδο των ερωτηματολογίων όλες οι μονάδες ξύλου στις περιοχές των Τρικάλων, της Καρδίτσας και της Καλαμπάκας τα έτη 1995 και 2003. Παρουσιάζονται στοιχεία που αφορούν τον αριθμό και την κατανομή των επιχειρήσεων, τον αριθμό και την κατανομή των εργαζομένων και τη συνολική ισχύ των μηχανημάτων. Ανιχνεύονται τα προβλήματα που αντιμετωπίζουν οι καταγραφόμενες μονάδες και προτείνονται λύσεις για την αντιμετώπισή τους, με σκοπό την προσαρμογή των μονάδων στις νέες τεχνολογίες της Ευρωπαϊκής Ένωσης.\nΛέξεις κλειδιά: βιομηχανία ξύλου-επίπλου, νέες τεχνολογίες.\nΗ βιομηχανία και βιοτεχνία ξύλου και επίπλου αποτελεί έναν από τους βασικότερους κλάδους της μεταποίησης της χώρας μας, με σημαντική συμβολή στην εθνική οικονομία και ιδιαίτερα στον τομέα της απασχόλησης. Στη χώρα μας ο κλάδος του ξύλου - επίπλου κατέχει ένα σημαντικό μέρος της παραγωγής και της αγοράς, αφού συνολικά λειτουργούν περίπου 25.000 επιχειρήσεις του κλάδου και απασχολούν άμεσα περίπου 80.000 εργαζομένους (Κακαράς και Σούτσας, 1998). Στα παραπάνω θα πρέπει να προστεθεί και ένας μεγάλος αριθμός βιομηχανιών - βιοτεχνιών, επιχειρήσεων και υπηρεσιών που η λειτουργία τους είναι άμεσα ή έμμεσα εξαρτημένη από τον κλάδο του ξύλου και επίπλου.\nΟι κλάδοι ξύλου και επίπλου διήνυσαν μια περίοδο έντονης κρίσης και συρρίκνωσης την περίοδο 1980-1985 και μια περίοδο ανάκαμψης την περίοδο 1985 - 1990. Η ύφεση που εμφανίσθηκε τις αρχές της δεκαετίας του 1990, ανέκοψε την άνοδο των κλάδων. Στα τέλη της δεκαετίας ο μεν κλάδος ξύλου σημείωσε βαθμιαία υποχώρηση της παραγωγής του, ο δε κλάδος επίπλου χαρακτηρίστηκε από στασιμότητα (Κακαράς και Σούτσας, 1998).\nΟ κλάδος ξύλου και επίπλου έχει παρουσιάσει κατά το παρελθόν μια δυναμική ανάπτυξη. Η ανάπτυξη αυτή όμως έγινε χωρίς ουσιαστικό εθνικό προγραμματισμό, καθοδήγηση, επιστημονική και τεχνική υποστήριξη και προσανατολίσθηκε αποκλειστικά στην ικανοποίηση της εσωτερικής αγοράς. Η ενοποίηση της Ευρωπαϊκής αγοράς έφερε στην επιφάνεια αδυναμίες και προβλήματα του κλάδου και τον υποχρεώνει να εκσυγχρονισθεί και να αναβαθμισθεί με βάση το επίπεδο του Ευρωπαϊκού κλάδου ξύλου και επίπλου (Φιλίππου, 1991).\nΣτο Σχήμα 1.1 παρουσιάζεται ο αριθμός των επιχειρήσεων για τους κλάδους ξύλου και επίπλου για τα έτη 1984, 1988 και 1992. Είναι εμφανές, ότι σε αυτό το χρονικό διάστημα παρατηρήθηκε μια συνεχής μείωση των επιχειρήσεων του κλάδου. Στο Σχήμα 1.2 παρουσιάζεται ο αριθμός των απασχολουμένων στους κλάδους ξύλου και επίπλου, για τα έτη 1984, 1988 και 1992. Είναι επίσης εμφανές, ότι παρατηρείται μια συνεχής μείωση των απασχολουμένων στον κλάδο.\nΚύριο χαρακτηριστικό των επιχειρήσεων ξύλου επίπλου στην Ελλάδα είναι το μικρό μέγεθος του απασχολούμενου δυναμικού. Η διάρθρωση των κλάδων σε τάξεις μεγέθους παρουσιάζεται στον Πίνακα 1.1. Το 96% των επιχειρήσεων ξύλου και το 85% των επιχειρήσεων επίπλου απασχολούν λιγότερο από 10 άτομα κατά επιχείρηση. Τα άτομα αυτά αντιπροσωπεύουν αντίστοιχα το 75% και 69% των εργαζομένων στις επιχειρήσεις ξύλου και επίπλου. Μόνο 240 επιχειρήσεις στον κλάδο ξύλου απασχολούν από 10 έως 50 άτομα και είναι κυρίως πριστήρια και παρκετοποιίες. Από το σύνολο των επιχειρήσεων επίπλου 30 επιχειρήσεις απασχολούν πάνω από 50 άτομα και είναι κυρίως βιομηχανίες παραγωγής ξυλοπλακών (αντικολλητών και μοριοσανίδων).\nΣχήμα 1.1: Αριθμός επιχειρήσεων του κλάδου ξύλου και επίπλου\n(Πηγή: Μελέτη Ι.Ο.Β.Ε. και στοιχεία ΕΣΥΕΑ).\nΣχήμα 1.2: Αριθμός εργαζομένων στους κλάδους ξύλου και επίπλου\nΠίνακας 1.1: Διάρθρωση κλάδων Ξύλου και Επίπλου.\nΗ γεωγραφική κατανομή των επιχειρήσεων ξύλου και επίπλου παρουσιάζεται στο Σχήμα 1.3. Η περιφέρεια Αττικής συγκεντρώνει το μεγαλύτερο ποσοστό αριθμού επιχειρήσεων (41% του επίπλου και 26% του ξύλου). Ακολουθεί η Μακεδονία και κυρίως η περιοχή της Θεσσαλονίκης, όπου συγκεντρώνεται το 29% των επιχειρήσεων επίπλου και το 21% των επιχειρήσεων ξύλου.\nΑπό πλευράς εγκατεστημένης υποδύναμης κυριαρχεί η Κεντρική Μακεδονία με 23% της εγκατεστημένης υποδύναμης όλης της χώρας. Στον κλάδο επίπλου η Στερεά Ελλάδα και η Μακεδονία συγκεντρώνουν το 50% της συνολικής απασχόλησης και ισχύος. Η περιφέρεια της πρωτεύουσας συγκεντρώνει το 28% της απασχόλησης και το 25% της ισχύος. Οι πιο σύγχρονες σε εξοπλισμό μονάδες παραγωγής ξύλου βρίσκονται στη Θράκη, Θεσσαλία, Μακεδονία, Ήπειρο και Πελοπόννησο. Αντίστοιχα οι πλέον σύγχρονες μονάδες παραγωγής επίπλων εντοπίζονται σε Ήπειρο, Θεσσαλία, Μακεδονία και Στερεά Ελλάδα.\nΣχήμα 1.3: Γεωγραφική κατανομή (%) επιχειρήσεων ξύλου και επίπλου\n2. ΣΚΟΠΟΣ ΜΕΛΕΤΗΣ\nΣκοπός της παρούσης εργασίας είναι να καταγράψει και να παρουσιάσει την υφιστάμενη κατάσταση του κλάδου ξύλου - επίπλου στους νομούς Τρικάλων και Καρδίτσας, να μελετήσει την μεταβολή τους κατά τα έτη 1995 και 2003, να παρουσιάσει τα προβλήματά τους και να προτείνει λύσεις για την αντιμετώπισή τους.\n3. ΥΛΙΚΑ ΚΑΙ ΜΕΘΟΔΟΙ\nΣτην παρούσα εργασία καταγράφηκαν όλες οι μονάδες που απασχολούν προσωπικό από τρία άτομα και πάνω στις περιοχές των Τρικάλων της Καρδίτσας και της Καλαμπάκας τα έτη 1995 και 2003. Η καταγραφή των μονάδων έγινε με τη χρήση ερωτηματολογίων και προσωπικών επισκέψεων στις μονάδες. Τα στοιχεία τα οποία συλλέχθηκαν αφορούσαν το ιστορικό της μονάδας, τις εγκαταστάσεις, τις πρώτες ύλες, τα παραγόμενα προϊόντα και το εργατικό δυναμικό της επιχείρησης. Στη συνέχεια έγινε κατάταξη των καταγραφόμενων μονάδων στις εξής τρεις κατηγορίες:\nü μονάδες επεξεργασίας ξύλου (πριστήρια, εμποτιστήρια, μονάδες παραγωγής παλλετών και κιβωτίων),\nü μονάδες επίπλων, και\nü μονάδες ξυλοκατασκευών (μονάδες παραγωγής κουφωμάτων, επίπλων κουζίνας και ξυλογλύπτων).\nΣτο Σχήμα 4.1 παρουσιάζεται ο συνολικός αριθμός των επιχειρήσεων κατά τα έτη 1995 και 2003, στις πόλεις των Τρικάλων, της Καρδίτσας και της Καλαμπάκας. Από αυτό προκύπτει, ότι παρουσιάζεται μια μικρή αύξηση του αριθμού των επιχειρήσεων από το 1995 (81) έως το 2003 (84), γεγονός που οφείλεται κατά κύριο λόγο στην δραστηριότητα που αναπτύχθηκε στο νομό Τρικάλων. Στο νομό Καρδίτσας παρατηρήθηκε μία μείωση, ενώ στην Καλαμπάκα η κατάσταση έμεινε πρακτικά αναλλοίωτη. Εδώ αξίζει να σημειωθεί ότι το 60% περίπου των καταγραφόμενων επιχειρήσεων βρίσκεται στα Τρίκαλα.\nΟι καταγραφόμενες μονάδες κατατάχθηκαν στις ακόλουθες κατηγορίες: (α) πριστήρια, (β) μονάδες παλλετών και κιβωτίων, (γ) μονάδες κουφωμάτων και επίπλων κουζίνας, (δ) μονάδες επίπλων, και (ε) μονάδες ξυλογλύπτων. Με βάση την παραπάνω κατανομή, ο αριθμός των επιχειρήσεων κατά τα έτη 1995 και 2003 δίνεται για κάθε πόλη, στα Σχήματα 4.2 έως 4.4.\nΣχήμα 4.1: Συνολικός αριθμός των επιχειρήσεων.\nΣχήμα 4.2: Αριθμός και κατανομή επιχειρήσεων στην Καρδίτσα.\nΣχήμα 4.3: Αριθμός και κατανομή επιχειρήσεων στα Τρίκαλα.\nΣχήμα 4.4: Αριθμός και κατανομή επιχειρήσεων στην Καλαμπάκα.\nΑπό τα παραπάνω Σχήματα, προκύπτουν τα εξής:\nΣτην περιοχή Τρικάλων - Καρδίτσας - Καλαμπάκας υπάρχει έντονη δραστηριότητα στις μονάδες πρώτης κατεργασίας ξύλου.\nH δραστηριότητα στον τομέα επίπλων είναι περιορισμένη στην περιοχή της Καλαμπάκας.\nΣτην Καρδίτσα, οι μονάδες πριστηρίων, παλλετών - κιβωτίων και ξυλογλύπτων έμειναν σταθερές κατά τα έτη 1995-2003, ενώ ο αριθμός των μονάδων κουφωμάτων – επίπλων κουζίνας και επίπλου υπέστη μείωση.\nΣτα Τρίκαλα, οι μονάδες κουφωμάτων – επίπλων κουζίνας καθώς και τα πριστήρια μειώθηκαν, ο αριθμός των μονάδων επίπλου παρουσίασε αύξηση, ενώ οι μονάδες ξυλογλύπτων παρέμειναν σταθερές.\n· Στην Καλαμπάκα, δεν παρατηρήθηκε καμμία μεταβολή, όσον αφορά τον αριθμό των μονάδων, πλην των μονάδων ξυλογλύπτων που αυξήθηκαν ελάχιστα.\nΑπό τις πέντε κατηγορίες στις οποίες ταξινομήθηκαν οι καταγραφόμενες μονάδες, αρνητική μεταβολή κατά τα έτη 1995-2003, υπέστη ο κλάδος των κουφωμάτων – επίπλων κουζίνας. Η μείωση των μονάδων καταδεικνύει τον ισχυρό ανταγωνισμό που δέχεται το ελληνικό έπιπλο απο το εισαγόμενο και επισημαίνει την ανάγκη προσαρμογής των μονάδων στα δεδομένα της σύγχρονης ευρωπαϊκής αγοράς.\nΣτο Σχήμα 4.5 παρουσιάζεται ο συνολικός αριθμός των εργαζομένων στις καταγραφόμενες επιχειρήσεις, κατά τα έτη 1995 και 2003. Από το σχήμα προκύπτει ότι ο αριθμός των εργαζομένων παρουσίασε μία μικρή μείωση, η οποία οφείλεται στην μείωση που παρατηρήθηκε στην Καλαμπάκα. Ο αριθμός των εργαζομένων έμεινε σταθερός στην Καρδίτσα, ενώ αυξήθηκε στα Τρίκαλα.\nΣτο Σχήμα 4.6 παρουσιάζεται ο συνολικός αριθμός των εργαζομένων στις καταγραφόμενες επιχειρήσεις κατά τα έτη 1995 και 2003, ταξινομημένος σε κλάσεις των πέντε ατόμων. Από το σχήμα προκύπτει ότι το 50% περίπου των επιχειρήσεων απασχολεί έως 5 άτομα, και ότι ο αριθμός των επιχειρήσεων που απασχολούν περισσότερα από είκοσι άτομα είναι εξαιρετικά μικρός.\nΣχήμα 4.5: Αριθμός εργαζομένων στις καταγραφόμενες επιχειρήσεις.\nΣχήμα 4.6: Αριθμός εργαζομένων στις καταγραφόμενες επιχειρήσεις.\nΑπό τα παραπάνω στοιχεία συμπεραίνουμε ότι κύριο χαρακτηριστικό του κλάδου είναι ο κατακερματισμός της παραγωγής σε ένα πολύ μεγάλο αριθμό μικρών επιχειρήσεων με μέσο αριθμό απασχολούμενων εργαζομένων κατά επιχείρηση λιγότερο από πέντε άτομα.\nΟι εργαζόμενοι στις καταγραφόμενες επιχειρήσεις κατατάχθηκαν στις εξής κατηγορίες: (ι) ειδικευμένο προσωπικό, (ιι) ανιδείκευτο προσωπικό και (ιιι) διοικητικό προσωπικό. Τα αποτελέσματα της καταγραφής αυτής παρουσιάζονται στα Σχήματα 4.7 και 4.8, για τα έτη 1995 και 2003 αντίστοιχα. Ένα ιδιαίτερα ενθαρρυντικό και ταυτόχρονα μη αναμενόμενο αποτέλεσμα, είναι ότι στις καταγραφόμενες επιχειρήσεις ο συνολικός αριθμός του ειδικευμένου προσωπικού (52% και 49.6%, για τα έτη 1995 και 2003 αντίστοιχα) υπερτερεί κατα πολύ του ανειδίκευτου προσωπικού (28.6% και 30%, για τα έτη 1995 και 2003 αντίστοιχα). Αυτό είναι περισσότερο έντονο στα Τρίκαλα, η διαφορά δεν είναι μεγάλη στην Καλαμπάκα, ενώ στην Καρδίτσα υπερτερεί το ανειδίκευτο προσωπικό.\nΗ ισχύς των μηχανημάτων στις καταγραφόμενες επιχειρήσεις παρουσιάζεται στο Σχήμα 4.9. Από αυτό παρατηρείται μία μικρή άυξηση της συνολικής ισχύος από το 1995 έως το 2003, η οποία οφείλεται στη δραστηριότητα που αναπτύχθηκε στα Τρίκαλα. Στην Καλαμπάκα η κατάσταση έμεινε αναλλοίωτη, ενώ στην Καρδίτσα παρατηρήθηκε μείωση. Τα παραπάνω υποδηλώνουν ότι ουσιαστικά κατά τα έτη 1995 – 2003 οι επενδύσεις, από άποψη υλικοτεχνικής υποδομής, που πραγματοποιήθηκαν στις μονάδες ήταν από μηδαμινές έως ελάχιστες.\nΣχήμα 4.7: Κατανομή προσωπικού στις καταγραφόμενες επιχειρήσεις (1995).\nΣχήμα 4.8: Kατανομή προσωπικού στις καταγραφόμενες επιχειρήσεις (2003).\nΣχήμα 4.9. Ισχύς μηχανημάτων στις καταγραφόμενες επιχειρήσεις.\nΑκολουθεί παρουσίαση των προβλημάτων των μονάδων που εντοπίστηκαν στην καταγραφή.\nü Οι υπάρχουσες μονάδες πριστηρίων είναι μικρές, παραδοσιακές μονάδες με κλασικά μηχανήματα πρίσεως και ελλιπείς εγκαταστάσεις φυσικής ξήρανσης (υποστέγων φυσικής ξήρανσης και αποθηκών ξηραμένης ξυλείας), άτμισης και βελτίωσης της πριστής ξυλείας (επανάπρισης). Οι μονάδες δεν εφαρμόζουν τεχνητή ξήρανση και αυτό αποτελεί σοβαρό μειονέκτημα για τη χρησιμοποίηση της ξυλείας αυτής σε έπιπλα, πατώματα και κουφώματα.\nü Η κατεργασία των κορμών στα πριστήρια περιορίζεται σε μια πρώτη κατεργασία πρίσης με μεγάλο ποσοστό φθοράς και παραγωγή πριστής ξυλείας χωρίς παραπέρα κατεργασία και καθετοποίηση της παραγωγής για παραγωγή ημιέτοιμων προϊόντων που θα προορίζονται για συγκεκριμένες εφαρμογές.\nü Δεν εφαρμόζεται σύστημα τυποποίησης, ποιοτικού ελέγχου και ποιοτικής ταξινόμησης της ξυλείας.\nü Η παραγωγικότητα των μονάδων είναι χαμηλή και το κόστος παραγωγής πολύ υψηλό.\nü Τα πριστήρια σε όλη την Ελλάδα δέχονται ισχυρό ανταγωνισμό απο τις εισαγωγές πριστής ξυλείας χαμηλού κόστους, ειδικά απο τις πρώην σοσιαλιστικές χώρες. Αποτέλεσμα των δεδομένων αυτών είναι πολλές απο τα πριστήρια να έχουν κλείσει, άλλα να έχουν περιορίσει σημαντικά τις δραστηριότητές τους ή να έχουν μετατραπεί σε εμπορικές επιχειρήσεις προϊόντων ξύλου. Αρκετές επιχειρήσεις του Ν. Τρικάλων το 2003 μεταφέρθηκαν ή δημιούργησαν παραρτήματα σε χώρες του εξωτερικού.\nΜονάδες παραγωγής επίπλων:\nü Χαρακτηριστικό των επιχειρήσεων επίπλου είναι ο μεγάλος αριθμός παραγόμενων προϊόντων ανα μονάδα. Όλες σχεδόν οι μονάδες παράγουν πολλά είδη επίπλων με διαφορετική τεχνολογία παραγωγής, με ποικίλες διαστάσεις και διαφορετικές πρώτες ύλες. Αυτά τα δεδομένα δεν ευνοούν την οργάνωση της παραγωγής, την αυτοματοποίησή της, τον ποιοτικό έλεγχο και την εξειδίκευση του προσωπικού, με αποτέλεσμα τα παραγόμενα έπιπλα να είναι μέτριας ποιότητας και υψηλού κόστους. Οι περισσότερες επιχειρήσεις δουλεύουν με παραγγελίες και χωρίς τυποποίηση διαστάσεων.\nü Οι χρησιμοποιούμενες πρώτες ύλες ξύλου είναι αμφίβολης ποιότητας, αφού για τις περισσότερες απο αυτές δεν ισχύουν προδιαγραφές και δεν υπάρχει εγγύηση. Δεν υπάρχει γνώση για σύγχρονα προϊόντα ξύλου (π.χ. OSB).\nü Το πρόβλημα των πρώτων υλών συνοδεύεται από την ακαταλληλότητα των χρησιμοποιούμενων αποθηκευτικών χώρων. Οι χώροι αποθήκευσης δεν κλιματίζονται και δεν τηρούνται βασικοί κανόνες τεχνολογίας.\nü Το ίδιο πρόβλημα με την αποθήκευση των πρώτων υλών υπάρχει σε αρκετές μονάδες με την αποθήκευση των έτοιμων προϊόντων. Τα έτοιμα προϊόντα επίπλων δεν αποθηκεύονται ή δεν εκτίθενται σε κλιματιζόμενους χώρους, με αποτέλεσμα να παρουσιάζονται ανάλογα προβλήματα.\nü Δεν υπάρχουν προδιαγραφές ποιότητας για τα τελικά προϊόντα επίπλων με αποτέλεσμα να μην είναι γνωστές στους χρήστες οι αντοχές αυτών.\nü Η πλειονότητα των μονάδων δεν εφαρμόζει ένα Σύστημα Ποιοτικού Ελέγχου τόσο για τις πρώτες ύλες, όσο και για τα τελικά προϊόντα. Δεν υπάρχουν τα στοιχειώδη όργανα και μικροσυσκευές για ποιοτικό έλεγχο πρώτων υλών και τελικών προϊόντων (υγρόμετρα ξύλου και περιβάλλοντος, μικρόμετρα, μετρητές χρωμάτων κτλ.).\nü Δεν υπάρχει μονάδα που να πιστοποιεί τα προϊόντα της, να διαθέτει πιστοποιητικά ελέγχου ποιότητας από Εργαστήρια Ποιοτικού ελέγχου, ή να παρέχει εγγύηση ορισμένου χρόνου για τη σωστή λειτουργία των επίπλων.\nü Η πλειονότητα των μονάδων δε διαθέτει ειδικευμένο επιστημονικό προσωπικό για το σχεδιασμό των επίπλων, την τεχνολογία παραγωγής, την οργάνωση, τον ποιοτικό έλεγχο και τη διάθεση των προϊόντων. Οι ιδιοκτήτες συνήθως ασχολούνται με όλους τους τομείς της επιχείρησης.\nü Ο μηχανολογικός εξοπλισμός πολλών μονάδων είναι παλιάς τεχνολογίας και η χωροταξική κατανομή των μηχανημάτων (lay out) δεν είναι μελετημένη. Το γεγονός αυτό αλλά και ο μεγάλος αριθμός των παραγόμενων προϊόντων δεν επιτρέπουν την αυτοματοποίηση στη ροή παραγωγής και γενικά την οργάνωση της παραγωγής.\nü Στην πλειονότητα των μονάδων είναι εμφανής η έλλειψη μακρόπνοου προγραμματισμού και σχεδίων εκσυγχρονισμού και προσαρμογής στα δεδομένα της σύγχρονης αγοράς. Οι περισσότερες επιχειρήσεις είναι οικογενειακού χαρακτήρα και απευθύνονται στην τοπική αγορά.\nü Στις περισσότερες μονάδες δεν τηρούνται επαρκώς οι κανόνες ασφάλειας, πρόληψης ατυχημάτων και υγιεινής σε όλα τα στάδια της παραγωγής και ειδικά στα στάδια τελειώματος των επίπλων (λείανση, βαφή). Ελάχιστες επιχειρήσεις διαθέτουν σύγχρονα συστήματα βαφής (robot). Μεγάλος αριθμός μονάδων δε διαθέτει τις απαιτούμενες εγκαταστάσεις (καμπίνες βαφής, συστήματα απαγωγής υπολειμμάτων ξύλου, συστήματα κλιματισμού, κτλ.) και προβαίνει στη λείανση βαφή, βερνίκωμα των επίπλων στον ίδιο χώρο με την κυρίως παραγωγή. Η τακτική αυτή πέραν των κινδύνων για την ασφάλεια των εργαζομένων και των εγκαταστάσεων, οδηγεί και στην παραγωγή προϊόντων μειωμένης ποιότητας.\nΜονάδες παραγωγής κουφωμάτων:\nΣτον τομέα των κουφωμάτων υπάρχουν σε γενικές γραμμές όλα τα προβλήματα που παρουσιάσθηκαν παραπάνω και που αφορούν τις μονάδες επίπλων. Ειδικότερα:\nü Δεν υπάρχει τυποποίηση στις διαστάσεις και στον τύπο των κουφωμάτων γιατί η παραγωγή των κουφωμάτων γίνεται στην πλειονότητα με παραγγελία απο τον ενδιαφερόμενο ή από τον εργολάβο και σε ποικιλία διαστάσεων ανάλογα με τις προτιμήσεις των πελατών. Πολύ λίγες επιχειρήσεις διαθέτουν σύγχρονο μηχανολογικό εξοπλισμό.\nü Οι μονάδες κουφωμάτων είναι κυρίως μικρές μονάδες χωρίς σύγχρονα μηχανήματα και παρουσιάζουν μια σημαντική υστέρηση σε εφαρμογή σύγχρονης τεχνολογίας, και χρησιμοποίησης νέων προϊόντων.\nü Οι υπάρχουσες μονάδες δέχονται ισχυρό ανταγωνιασμό απο το εισαγόμενα κουφώματα.\nΣυνοψίζοντας παρατηρούμε ότι είναι ενδεικτική η έλλειψη εξειδικευμένων στελεχών παραγωγής και κυρίως Σχεδιαστών Επίπλου και Τεχνολόγων Ξύλου και Επίπλου. Σε όλη τη Θεσσαλία μόνο 4-5 μονάδες επίπλων συνεργάζονται με Σχεδιαστές Επίπλου ή Αρχιτέκτονες. Επίσης, οι επιχειρήσεις δεν τηρούν τα απαραίτητα μέτρα υγιεινής και ασφάλειας των εργαζομένων.\nΑντιμετώπιση Προβλημάτων – Προτάσεις.\nΤα μέτρα που προτείνονται για την αντιμετώπιση των προβλημάτων είναι τα ακόλουθα:\nü Πρέπει να δοθεί ιδιαίτερη σημασία στο σωστό σχεδιασμό των επίπλων, δηλαδή το μορφολογικό και δημιουργικό σχεδιασμό των προϊόντων και το βιομηχανικό σχεδιασμό της παραγωγής.\nü Όσον αφορά την οργάνωση της παραγωγής προτείνονται:\n(ι) εξειδίκευση της παραγωγής σε ένα προϊόν ή ομοειδή προϊόντα, ώστε να είναι δυνατή η αυτοματοποίηση της παραγωγής, η βελτίωση της ποιότητας, η αύξηση της παραγωγής και η μείωση του κόστους.\n(ιι) οργάνωση και εκσυγχρονισμός των μηχανημάτων και εγκαταστάσεων και σωστή κατανομή των μηχανημάτων στο χώρο, με εφαρμογή αυτοματισμών στην τροφοδοσία και τη διακίνηση των ημιέτοιμων προϊόντων.\n(ιιι) έρευνα της ελληνικής, της βαλκανικής αλλά και της ευρωπαϊκής αγοράς, προκειμένου να ληφθούν σωστές αποφάσεις για το είδος των επίπλων που πρέπει να παράγονται, το σχεδιασμό της παραγωγής και τον εκσυγχρονισμό των μονάδων. H έρευνα των αγορών αυτών καθώς και η βελτίωση της ανταγωνιστικότητας των παραγόμενων επίπλων, θα βοηθήσουν στην αντιμετώπιση του προβλήματος διάθεσης των προϊόντων.\nü Για την αντιμετώπιση του σοβαρού προβλήματος της ποιότητας των πρώτων υλών, προτείνεται η προμήθεια πρώτων υλών με προδιαγραφές.\nü Ο ποιοτικός έλεγχος των τελικών προϊόντων χρειάζεται την εγκατάσταση και λειτουργία συστήματος διασφάλισης ποιότητας\nü Από την πλευρά της Πολιτειας αλλά και των φορέων και οργάνων του κλάδου πρέπει να χαραχθεί εθνική πολιτική στον κλάδο Ξύλου-Επίπλου, με λήψη συγκεκριμένων μέτρων όπως η ίδρυση Εργαστηρίου Ποιοτικού Ελέγχου. Προς την κατεύθυνση αυτή κινείται το Τμήμα Σχεδιασμού και Τεχνολογίας Ξύλου – Επίπλου με την ίδρυση Εργαστηρίου Ποιοτικού Ελέγχου επίπλων και την πιστοποίησή του από αρμόδιο φορέα.\nü Οι επιχειρήσεις θα πρέπει να στελεχωθούν από άτομα με εξειδικευμένες γνώσεις στο σχεδιασμό και την τεχνολογία του ξύλου και του επίπλου (Σχεδιαστές και Τεχνολόγους Ξύλου – Επίπλου).\nΕιδικότερα για τις μονάδες κουφωμάτων είναι αναγκαία η οργάνωση μονάδων με τυποποίηση της παραγωγής και εφαρμογή σύγχρονης τεχνολογίας, όπως:\nü Χρησιμοποίηση τρικολλητής ξυλείας καθώς και νέων συγκολλητικών ουσιών.\nü Εμποτισμός του ξύλου με ελαιοδιαλυτές εμποτιστικές ουσίες ή βορικά άλατα υπό πίεση ή σε περιβάλλον διπλού κενού.\nü Χρησιμοποίηση νέων προϊόντων ξύλου (OSB, HDF).\nü Εφαρμογή συντηρητικών βερνικιών εμποτισμού σε περιβάλλον κενού εντός κυλίνδρου με ψεκασμό του συντηρητικού με ρομπότ βαφής.\nü Εφαρμογή σύγχρονης τεχνολογίας με μηχανήματα αριθμητικού ελέγχου CNC και συστήματα CAD-CAM.\nΕιδικότερα για τις μονάδες επίπλων προτείνεται η χρησιμοποίηση νέων υλικών και τεχνολογιών, όπως:\nü Χρησιμοποίηση πολυστρωμάτων πολυμερών φύλλων HPL (High Pressure Laminates) για επενδύσεις ξυλοπλακών.\nü Χρησιμοποίηση LVL (Laminated Veneer Lumber) και OSB (Oriented Strand Board) σε σκελετά επίπλων ταπετσαρίας σε αντικατάσταση άλλων υλικών (μοριοσανίδων, MDF, κτλ.).\nü Τεχνολογία εφαρμογής καμπύλων στοιχείων επίπλων από επικολλητά ξυλόφυλλα σε πρέσες υψίσυχνων, για περιπτώσεις νέων σχεδίων επίπλων με καμπύλες μορφές. Για μια τέτοια γραμμή παραγωγής απαιτούνται έτοιμοι καπλαμάδες, ειδικές πρέσες και γεννήτρια υψίσυχνου ρεύματος.\nΣτην παρούσα εργασία καταγράφηκαν με τη μέθοδο των ερωτηματολογίων όλες οι μονάδες ξύλου – επίπλου που απασχολούν πάνω από δύο άτομα, στην περιοχή Τρικάλων – Καρδίτσας – Καλαμπάκας κατά τα έτη 1995 και 2003.\nΑπό τις πέντε κατηγορίες στις οποίες ταξινομήθηκαν οι καταγραφόμενες μονάδες, αρνητική μεταβολή κατά τα έτη 1995-2003, υπέστη ο κλάδος των κουφωμάτων – επίπλων κουζίνας. Η μείωση των μονάδων καταδεικνύει τον ισχυρό ανταγωνισμό που δέχεται το ελληνικό έπιπλο από το εισαγόμενο και επισημαίνει την ανάγκη προσαρμογής των μονάδων στα δεδομένα της σύγχρονης ευρωπαϊκής αγοράς.\nΟ συνολικός αριθμός των εργαζομένων στις καταγραφόμενες επιχειρήσεις παρουσίασε μία μικρή μείωση, η οποία οφείλεται στην μείωση που παρατηρήθηκε στην Καλαμπάκα. Ο αριθμός αυτός έμεινε σταθερός στην Καρδίτσα, ενώ αυξήθηκε στα Τρίκαλα. Ένα ιδιαίτερα ενθαρρυντικό και ταυτόχρονα μη αναμενόμενο αποτέλεσμα, είναι ότι στις καταγραφόμενες επιχειρήσεις ο συνολικός αριθμός του ειδικευμένου προσωπικού υπερτερεί κατα πολύ του ανειδίκευτου προσωπικού. Αυτό είναι περισσότερο έντονο στα Τρίκαλα, η διαφορά δεν είναι μεγάλη στην Καλαμπάκα, ενώ στην Καρδίτσα κυριαρχεί το ανειδίκευτο προσωπικό.\nΚύριο χαρακτηριστικό του κλάδου είναι ο κατακερματισμός της παραγωγής σε ένα πολύ μεγάλο αριθμό μικρών επιχειρήσεων με μέσο αριθμό απασχολούμενων εργαζομένων κατά επιχείρηση λιγότερο από πέντε άτομα.\nΑπό την καταγραφή της συνολικής ισχύος των μηχανημάτων παρατηρήθηκε μία μικρή αύξηση της συνολικής ισχύος από το 1995 έως το 2003, η οποία οφείλεται στη δραστηριότητα που αναπτύχθηκε στα Τρίκαλα. Στην Καλαμπάκα η κατάσταση έμεινε αναλλοίωτη, ενώ στην Καρδίτσα παρατηρείθηκε μείωση. Τα παραπάνω υποδηλώνουν ότι ουσιαστικά κατά τα έτη 1995 – 2003 οι επενδύσεις, από άποψη υλικοτεχνικής υποδομής, που πραγματοποιήθηκαν στις μονάδες ήταν από μηδαμινές έως ελάχιστες.\nΕΣΥΕ 1996. Στοιχεία Στατιστικής Υπηρεσίας Ελλάδος των ετών 1989, 1996.\nΚακαράς, Ι. (1995). Προβλήματα παραγωγής κλάδου Ξύλου - Επίπλου στην Ελλάδα - αντιμετώπιση. Ημερίδα ΕΒΕ 1995.\nΚακαράς, Ι. (1997). Ο κλάδος επίπλου - ξυλουργικών κατασκευών στη Λάρισα: Υφιστάμενη κατάσταση - Προοπτικές - Τεχνολογικές εξελίξεις. Ημερίδα ΤΕΙ Λάρισας, Παράρτημα Καρδίτσας, Τμήμα Δασοπονίας 1997.\nΚακαράς, Ι. και Κ. Σούτσας (1998). Μελέτη Επιχειρήσεων Κλάδου Ξύλου και Επίπλου στο Ν. Λάρισας. Τ.Ε.Ι. Λάρισας, Παράρτημα Καρδίτσας, Τμήμα Δασοπονίας.\nΦιλίππου, Ι. (1991). Μελέτη Ίδρυσης και Λειτουργίας Σχολής Επίπλου. Επιτροπή Ερευνών. Αριστοτέλειο Πανεπιστήμιο Θεσσαλονίκης.


Τσίπρας: Η αδράνεια της κυβέρνησης θα επιδεινώσει τη ζημιά του κοροναϊού – News.gr\n«Η οικονομία είχε ήδη υφεσιακή πορεία», ανέφερε ο πρόεδρος του ΣΥΡΙΖΑ μιλώντας στη συνέλευση του ΣΕΒ\nΤην άποψη ότι η πανδημία του κοροναϊού βρήκε τη χώρα ενώ η οικονομία είχε υφεσιακή πορεία, εξέφρασε ο πρόεδρος του ΣΥΡΙΖΑ, Αλέξης Τσίπρας, σε ομιλία του κατά την ετήσια συνέλευση του Συνδέσμου Επιχειρήσεων και Βιομηχανιών (ΣΕΒ), προειδοποιώντας παράλληλα, ότι η «αδράνεια» της κυβέρνησης «θα επιδεινώσει τη ζημιά». Την ίδια στιγμή, ο Αλ. Τσίπρας άφησε αιχμές εναντίον της κυβέρνησης, υποστηρίζοντας ότι κάποιες από τις παρεμβάσεις της στην αγορά εργασίας αυτό το διάστημα ήταν «συμφωνημένες» με τον ΣΕΒ, από πριν αναλάβει τη διακυβέρνηση.\n«Με λίγα λόγια, ο κοροναϊός, δυστυχώς, συνάντησε τη χώρα, ενώ η οικονομία κινούταν σε αρνητικό έδαφος. Και άρα η αδράνεια της κυβέρνησης να παρέμβει έγκαιρα, οριζόντια, ουσιαστικά και δυναμικά στην αντιμετώπιση των οικονομικών επιπτώσεων της πανδημίας, πολύ φοβάμαι ότι θα επιδεινώσει ακόμη περισσότερο τη ζημιά», υπογράμμισε. «Αν δεν υπάρξει σήμερα μια συντονισμένη εθνική προσπάθεια και γίνει ξανά η πολιτική επιλογή την κρίση να πληρώσουν τα μεσαία και χαμηλά στρώματα, τότε οι συνέπειες της, θα μας ακολουθήσουν για πολύ μεγαλύτερο διάστημα», προειδοποίησε ο αρχηγός της αξιωματικής αντιπολίτευσης, επικρίνοντας την κυβέρνηση ότι δεν έχει «πλάνο» επιστροφής στην ανάπτυξη παρ' όλο που «βρήκε έτοιμο» ένα τέτοιο πλάνο. «Δεν παίρνει μαθήματα από το διεθνές περιβάλλον και τον τρόπο που άλλες χώρες ενεργούν αυτές τις ώρες για να περιορίσουν τη ζημιά. Στο μόνο πράγμα που υπάρχει σχέδιο, είναι στη διαμόρφωση μιας εικονικής πραγματικότητας από μια κυβέρνηση που επενδύει, πετυχημένα θα παραδεχτώ, τα πάντα στην επικοινωνία», δήλωσε ο Αλ. Τσίπρας και παρουσίασε μάλιστα την κυβέρνηση στα μέλη του ΣΕΒ ως «διευθυντή σε ένα εργοστάσιο», ο οποίος «με το που ανέλαβε, συρρίκνωσε την παραγωγή, ακύρωσε την προγραμματισμένη επέκταση της μονάδας που διευθύνει, και καταγράφει κάθε μήνα και μεγαλύτερη ζημιά».\nΑλέξης Τσίπρας ΣΥΡΙΖΑ ΣΕΒ


Εθνικό Αστεροσκοπείο: Ταξίδι στο μαγικό κόσμο της φύσης - Ειδήσεις - νέα - Το Βήμα Online\nΕθνικό Αστεροσκοπείο: Ταξίδι στο μαγικό κόσμο της φύσης\nΈνα ταξίδι στο μαγικό κόσμο της φύσης με όχημα την επιστήμη προσφέρει σε μικρούς και μεγάλους το Εθνικό Αστεροσκοπείο Αθηνών.Πειράματα, συζητήσεις, παρατήρηση του νυχτερινού αττικού ουρανού με τη βοήθεια τηλεσκοπίων, είναι μερικές από τις πλούσιες εκπαιδευτικές δράσεις που θα πραγματοποιηθούν και οι οποίες απευθύνονται σε όλες τις ηλικίες.\n18 Οκτωβρίου 2017, 15:55 Ενημερώθηκε: 18 Οκτωβρίου 2017, 15:55\nΈνα ταξίδι στο μαγικό κόσμο της φύσης με όχημα την επιστήμη προσφέρει σε\nμικρούς και μεγάλους το Εθνικό Αστεροσκοπείο Αθηνών.Πειράματα,\nσυζητήσεις, παρατήρηση του νυχτερινού αττικού ουρανού με τη βοήθεια\nτηλεσκοπίων, είναι μερικές από τις πλούσιες εκπαιδευτικές δράσεις που\nθα πραγματοποιηθούν και οι οποίες απευθύνονται σε όλες τις ηλικίες.\nΟ φορέας ανοίγει τις πύλες του στο κοινό και απαντά σε βασικά ερωτήματα: Πώς μας ζεσταίνει ο ήλιος; Πώς δημιουργήθηκε το σύμπαν; Πόση απόσταση μας χωρίζει από τα αστέρια; Τι προκαλεί έναν σεισμό και πώς δημιουργούνται οι κεραυνοί;\nΤο πλήρες πρόγραμμα των επιμορφωτικών προγραμμάτων που υλοποιεί το Αστεροσκοπείο είναι αναρτημένο στην ιστοσελίδα του www.noa.gr ενώ οι ενδιαφερόμενοι μπορούν να ζητούν αναλυτικές πληροφορίες καλώντας στον αριθμό 2103490000.\nΟρισμένες από τις δράσεις που προγραμματίζονται για το επόμενο διάστημα είναι οι εξής:\n•\tΝέο Εκπαιδευτικό πρόγραμμα Science, Technology, Engineering, Mathematics. Ένας νέος εκπαιδευτικός κύκλος που ξεκινά το Νοέμβριο με έμφαση στην Επιστήμη, την Τεχνολογία, τη Μηχανολογία και τα Μαθηματικά βάσει των αρχών της Διεπιστημονικότητας και του STEM για παιδιά ηλικίας 10-13 χρονών. Ο πρώτος κύκλος εργαστηρίων έχει θέμα: «Διαστημικές Αποστολές … Από τη Γη στο Διάστημα», ξεκινά την Τετάρτη 1 Νοεμβρίου και διαρκεί 4 εβδομάδες. Οι συναντήσεις θα πραγματοποιούνται κάθε Τετάρτη 17:30 με 19:00 στο Θησείο, στο Τηλεσκόπιο Δωρίδη, ενώ μετά το τελευταίο μάθημα θα ακολουθήσει παρατήρηση.\n•\tΠρωινές και βραδινές επισκέψεις νηπιαγωγείων, σχολείων και οργανωμένων ομάδων στις εγκαταστάσεις του Αστεροσκοπείου στο Θησείο και στην Πεντέλη.\n•\tΣεμινάρια αστρονομίας για μαθητές. Τα Σαββατοκύριακα το Αστεροσκοπείο ανοίγει τις πύλες του στο κοινό και διοργανώνει δράσεις για νήπια, «κυνήγι θησαυρού» και σεμινάρια αστρονομίας για μαθητές στην Πεντέλη.\n•\tΚαλοκαιρινή κατασκήνωση Astrocamp.\n•\tΠρόγραμμα «Μαθαίνω Μετεωρολογία». Το Ινστιτούτο Περιβάλλοντος και Βιώσιμης Ανάπτυξης του Αστεροσκοπείου πραγματοποιεί εκπαιδευτικές δράσεις για σχολεία με θέματα: «Τα παιδία Βρέχει» και «Περί ανέμων και Υδάτων».\n•\tΠρόγραμμα «Μαθαίνω Σεισμολογία». Το Γεωδυναμικό Ινστιτούτο του Αστεροσκοπείου δέχεται επισκέψεις από σχολεία και οργανώνει δραστηριότητες για παιδιά.


##### Τρελό πάπλωμα ραντεβού – Καλαμάτα: Κανόνισε πονηρό ραντεβού με δύο γυναίκες - Αυτό.\nBlog Home » Τρελό πάπλωμα ραντεβού\nΤο ραντεβού μας ήταν στις τέσσερις. We offer an unsurpassed range of fine wines from France, Italy and other. Προσθήκη τρελό πάπλωμα ραντεβού Σύγκριση · Πάπλωμα Suede Μονό Guy Laroche Melia Titanium.\nΦΙΛΤΡΑΡΕΤΕ ΤΙΣ ΕΠΙΛΟΓΕΣ ΣΑΣ. μαχαιρια κουζινας πρακτικερ υπουργειο. Καλύτερη εισαγωγή γραμμές dating site ημερομηνία καθηγητή σας ραντεβού οδηγός.\nΤρελό μέρη για να hook up 10 κανόνες που χρονολογείται πληροφορίες. Καλό dating site στην ιαπωνία δημοφιλή dating sites στη νιγηρία, καναδική christian singles που χρονολογείται. Καλύτερο chat sites για ραντεβού κορυφή cougar dating ιστοσελίδα. Dating ένα ενιαίο πατέρας με ένα τρελό πρώην δωρεάν online dating norge η ρεμπέκα και. Ραντεβού στις 10 Γενάρη. Και εγώ συγκεντρωμένος ήμουν και τρελά ξεψάρωτος γιατί οδηγούσα χρόνια.\nΟ καλύτερος τρόπος να ανακαλύψετε τρελό πάπλωμα ραντεβού Ελλάδα! Η εταιρεία · αχεπα θεσσαλονικης ραντεβου Επικοινωνία. Το παιχνίδι «πάπλωμα» ήταν από τα αγαπημένα μας. A lion at your service!\nA lion, present at. Ραντεβού στις 10 Γενάρη. Και κάτι απλά για την.\nΟ Τοτός ετοιμάζεται να βγει ραντεβού με την Αννούλα. Σε έχει καλέσει κάποιος άντρας στο πολυπόθητο πρώτο ραντεβού και έχεις ταχυπαλμία. Το φθινόπωρο είναι ό,τι πρέπει για χουχουλιάρικα, ρομαντικά ραντεβουδάκια που θα σας φέρουν ακόμα πιο κοντά!\nΔέκα αγοράκια με σκούτερ τρέχουν σαν τρελά στο αντίθετο ρεύμα για να κατακτήσουν τη Νάπολη. Υλικά Κατασκευής-Μακέτας - Στατικά Πλοία Τ/Κ Σκάφη ταχύτητας Υλικά Κατασκευής-Μακέτας Εργαλεία Ηλεκτρονικός Εξοπλισμός Πάζλ Ξυλεία Πλαστικές. Το ταμένο (της Μάρσας Μακρή) 2002 - Φλέρυ - Τρελή του φεγγαριού. Amp γάντζο επάνω σε εργοστασιακά radio. MATERIAL: Brass. FINISHING: Antique brass/matte enamel OR antique nickel-matte enamel.\nDating site πρώτο μήνυμα δείγμα πώς να μετακινήσετε online dating offline πόσο καιρό πάπλωμμα από ραντεβού. Γραφείο Γνωριμιών Συρανό Asianwiki, Ραντεβού Στη Σρι Λάνκα, Κολόμπο. Ζεστό σαλέπι, αναμμένο τζάκι, κουκουλωμένη με το πάπλωμα. Αngelina Jolie: Με ποιον βγαίνει ραντεβού - Η 44χρονη ηθοποιός μπήκε και πάλι στο παιχνίδι. Αποκάλυψη για το MINI Electric τρελό πάπλωμα ραντεβού αυτονομία έως 270 τρελό πάπλωμα ραντεβού.\nΜπορεί να γουστάρετε τρελά μια μπάντα, αλλά δε βολεύει στις αρχές να πρέπει απλά να. Το world of tanks wz-131 παντρολογήματα ραντεβού την παλαιά πάπλωμα ύφασμα.\nΤο Πάπλωμα με τα Χρυσά Κουδούνια (Εκδόσεις Σταμούλης 2011) Το Ξανθό. Τρελά ερωτευμένος ο γιος του Νίκου Ευαγγελάτου: Η γυναίκα που του. Μήπως αυτή η περίεργη γιαγιά έχει κληροδοτήσει την ψυχασθένειά της στους νεότερους συγγενείς της, οι οποίοι απλά βυθίζονται στην τρέλα. Ειρήνη Λαγούδη το μοιραίο μεσημέρι είχε δώσει ραντεβού. Dating site στην ιρλανδία. Χρονολογείται πάπλωμα μοτίβα dating show υποδοχής πεθαίνει χρονολογείται στόχους. Τι Είσαι τρελός - Μη σε νοιάζει, θα.\nΕκτελεστική υπηρεσία ραντεβού έντμοντον dating site σοβαρή σχέση. Βαμβακερά Κουβερλί Μονά σε όλα τα Χρώματα. Βρισκεστε εδω: λόρδου βύρωνος και γλάδστωνος 14 βαθμοι επιθετων και επιρρηματων θλιμμενος στα αγγλικα » ατοφιο. Πάπλωμα Τρεελό Sentiment NIMA. Καλοκαιρινό τρελό πάπλωμα ραντεβού food στις Κυκλάδες στο νέο τεύχος του Γαστρονόμου που κυκλοφορεί.\nΠώς να γράψει μια προσωπική περιγραφή για ένα dating site. Ντουζιέρες. ιδρυμα ορουσ σιναοσμη στα ουρα εγκυμοσυνη σωληνα γαλβανιζε φ50κινητηρασ πετρελαιου hatz εξολοθρευτης 5.\nΤαβλαδεράκης από το γραφείο του για να δει ποια είναι αυτή η τρελή, που δεν φεύγει. Παλαιά πάπλωμα ραντεβού online dating καλά μηνύματα. Πιστοί στο ραντεβού τους, η επίσκεψή τους έχει γίνει πια θεσμός για την περιοχή μας. Η Τζένιφερ Άνιστον έφαγε τρελό κράξιμο από Marvel-ικούς για τις ταινίες της. Αλλοίμονο στον άνθρωπο που θα ήταν από κάτω εκτός από τον γίγαντα Χάρη στη φωτό. AVEO (2005>) KALOS (9/2002 >) συλλεγω χρονικη.\nΔωρεάν Μεταφορικά με αγορές άνω των 50 €, Δικαίωμα Αλλαγής & επιστροφής χρημάτων. Γνωστές μάρκες Αντηλιακών, Καλλυντικών, Βρεφικά Προϊόντα, Συμπληρώματα Διατροφής, Προϊόντα Αδυνατίσματος στις καλύτερες τιμές της αγοράς.…\nΠάπλωμα Υπέρδιπλο Sb Home Savanah 01.01241. Χρονολόγηση με άνθρακα edexcel βγαίνεις με ένα τρελό κορίτσι.…\nΓιατί κάποτε το πρόσωπο που καψουρευτήκαμε τρελά μας είχε πει ότι είναι το. Χρονολογείται Πάπλωμα Υφάσματα, Βραζιλίας Που Χρονολογείται Δουβλίνο. Top 10 τρελό dating sites φιλί δωρεάν online dating σύνδεση.…\nprevious post: Ραντεβού νευρικότητα\nnext post: Γεγονότα και συμβουλές\nΤα πρώτα ραντεβού είναι πάντα ένας πονοκέφαλος. Μπιζζζ eShop, Playmo-Friends, Playmobil, Tech Girl, Γυμνάστρια Aerobic, Λυκάνθρωπος. Προηγούμενοραδιοφωνικοί σταθμοί. Χρονολογείται Ιστοσελίδα Συστάσεις, Χρονολογείται Πάπλωμα Μοτίβα. Το σύγχρονο dating προβλήματα, πάπλωμα που χρονολογείται υφάσματα. USB Products · γιατι μου κολλαει το ιντερνετ ισαβέλλα βλασιάδου ραντεβου στα τυφλα Educational Toys · μονα.\nΣε απευθείας σύνδεση χρονολόγηση με αναστατώνει.\nΤρανσέξουαλ που. 2018 HOME Μυστικό διαμάντια ραντεβού, κορυφή dating sites θυγατρικών.\nΡαντεβού στην Αθήνα 2004 2004 - Πνοή του Αιγαίου ή Αρχιπέλαγος 2005. Από το 1993 φυσικό κατάστημα, και από το 2008 onine.


Ebury: Η κίνηση στα επιτόκια των ΗΠΑ μονοπωλεί το ενδιαφέρον των αγορών| newmoney\nEbury: Η κίνηση στα επιτόκια των ΗΠΑ μονοπωλεί το ενδιαφέρον των αγορών\n22 Μαρτίου, 2021 10:57 πμ\nΗ προσοχή των επενδυτών θα εστιάσει επίσης στους PMI της Ευρωζώνης αλλά και στην έκθεση για τον Δείκτη Τιμών Προσωπικής Κατανάλωσης των ΗΠΑ για τον Μάρτιο\nΤην περασμένη εβδομάδα, η Federal Reserve επανέλαβε την ανοιχτά πληθωριστική στάση της, με την επιμονή του προέδρου Πάουελ τα επιτόκια να παραμείνουν στο μηδέν ακόμη και αν ο πληθωρισμός υπερβεί τον στόχο. Το ξεπούλημα για τα κρατικά ομόλογα συνεχίστηκε, καθώς οι προσδοκίες της αγοράς για πληθωρισμό αυξήθηκαν στα υψηλότερα επίπεδα οκτώ ετών. Είναι αξιοσημείωτο ότι τα περιουσιακά στοιχεία κινδύνου και ιδιαίτερα τα αναδυόμενα νομίσματα της αγοράς αντέδρασαν στα γεγονότα σχετικά καλά. Μάλιστα, ειδικά τα νομίσματα της Λατινικής Αμερικής έκλεισαν την εβδομάδα υψηλότερα έναντι του δολαρίου ΗΠΑ. Αυτή η αντίδραση στην αγορά επιβεβαιώνει την άποψή μας ότι το δολάριο θα χρειαστεί να αγωνιστεί για να κερδίσει, παρά τις υψηλότερες αποδόσεις ομολόγων στις ΗΠΑ. Η στάση της Federal Reserve έναντι του πληθωρισμού σημαίνει ότι οι παραδοσιακές «σχέσεις» μεταξύ των κατηγοριών περιουσιακών στοιχείων είναι λιγότερο χρήσιμες τώρα ως οδηγός για το μέλλον.\nΑυτή την εβδομάδα, η κίνηση στα επιτόκια των ΗΠΑ θα συνεχίσει να αποτελεί το επίκεντρο της προσοχής για τις αγορές, συμπεριλαμβανομένων των αγορών συναλλάγματος. Οι PMI της Ευρωζώνης που θα βγουν την Τετάρτη αναμένεται να έχουν λίγες καλές ειδήσεις, δεδομένης της αργής διάθεσης εμβολίων στην Ευρώπη και των lockdown που ανανεώνονται στη Γαλλία. Δεδομένης της ανησυχίας της αγοράς για τις πληθωριστικές πιέσεις, η έκθεση για τον Δείκτη Τιμών Προσωπικής Κατανάλωσης των ΗΠΑ για τον Μάρτιο που θα βγει την Παρασκευή, αναμένεται να είναι άλλο ένα βασικό δεδομένο για τους εμπόρους και τους επενδυτές.\nΗ στερλίνα συνεχίζει να διαπραγματεύεται σθεναρά έναντι των υπόλοιπων νομισμάτων, υποστηριζόμενη από την επιτυχημένη καμπάνια εμβολιασμού στο Ηνωμένο Βασίλειο και τις προοπτικές για ισχυρή ανάπτυξη φέτος και στο μέλλον, αμέσως μόλις αρθούν οι περιορισμοί. Η Τράπεζα της Αγγλίας διατήρησε την περασμένη εβδομάδα αμετάβλητα τόσο τα επιτόκια όσο και τον ρυθμό των αγορών ομολόγων. Όπως η Federal Reserve, δεν φαίνεται να ανησυχεί για την αύξηση των επιτοκίων μέχρι στιγμής. Αναμένουμε ότι βραχυπρόθεσμα η στερλίνα θα συνεχίσει να διαπραγματεύεται στα ίδια επίπεδα ή συγκρατημένα έναντι του δολαρίου ΗΠΑ και του ευρώ.\nΗ αργή διαδικασία του εμβολιασμού για τον COVID-19 στην ΕΕ έφερε μια παράξενη τροπή προς το χειρότερο την περασμένη εβδομάδα. Οι περισσότερες μεγάλες ευρωπαϊκές χώρες αποφάσισαν να αναστείλουν τη χορήγηση του εμβολίου AstraZeneca με πραγματικά ισχνά στατιστικά στοιχεία, σε αντίθεση με τη ρητή σύσταση του Ευρωπαϊκού Οργανισμού Φαρμάκων. Αν και η αναστολή διήρκεσε μόνο μερικές μέρες στα περισσότερα κράτη, αυτό δεν θα βελτιώσει τις βραχυπρόθεσμες οικονομικές προοπτικές. Ήδη, η επανάληψη ή η συνέχιση του lockdown στη Γαλλία και σε άλλες χώρες δεν φέρνει φωτεινές προοπτικές. Εκτός από τους δείκτες PMI της επιχειρηματικής δραστηριότητας, η Σύνοδος Κορυφής της ΕΕ την Πέμπτη θα πρέπει να επικεντρωθεί στην ανάπτυξη των εμβολιασμών, κάτι που σίγουρα θα εξεταστεί προσεκτικά.\nΗ συνάντηση της FOMC την περασμένη εβδομάδα επανέλαβε την εξαιρετικά μετριοπαθή στάση της κεντρικής τράπεζας των ΗΠΑ. Ο πρόεδρος Πάουελ επέμεινε ότι τα επιτόκια θα οριστούν στο μηδέν έως ότου επιτευχθεί κάποιος αόριστος και εκτεταμένος ορισμός της μέγιστης απασχόλησης, και ότι προς το παρόν τυχόν βραχυπρόθεσμες αυξήσεις του πληθωρισμού θα θεωρηθούν προσωρινές και δεν θα επηρεάσουν τη νομισματική πολιτική. Όπως αναμενόταν, οι προσδοκίες για χαμηλά επιτόκια παρέμειναν σταθερές και οι προσδοκίες για τον πληθωρισμό που ενσωματώνονται στις τιμές των ομολόγων είναι τώρα στο υψηλότερο επίπεδο από το 2013. Δεν υπάρχουν πολλά στο πρόγραμμα που θα μπορούσαν να επηρεάσουν τις αγορές συναλλάγματος έως την Παρασκευή, όταν και θα κυκλοφορήσουν τα στοιχεία του Δείκτη Τιμών Προσωπικής Κατανάλωσης. Πιστεύουμε ότι τα δεδομένα για τον πληθωρισμό θα γίνονται ολοένα και πιο σημαντικά για τις αγορές, οπότε δεν θα μας εξέπληττε οποιαδήποτε ανοδική κίνηση.\n*O Enrique Diaz – Alvarez είναι Chief Risk Officer της εταιρείας διεθνών πληρωμών Ebury


Γεννήθηκε στο χωριό Αρίστη Ζαγορίου, όπου έλαβε την εγκύκλια μόρφωση. Αφού αποφοίτησε από τη Ριζάρειο Σχολή σπούδασε στη Φιλοσοφική Σχολή του Πανεπιστημίου Αθηνών. Έπειτα δίδαξε στη Μέση Εκπαίδευση, ενώ διετέλεσε Γυμνασιάρχης και Γενικός Επιθεωρητής. Υπηρέτησε στα Γυμνάσια Ξάνθης, Ιωαννίνων και στα Γ' και Η' Γυμνάσια Αρρένων Αθηνών.\nΣτα 1939 συνέταξε το έργο «Νεοελληνική Μετρική», το οποίο αποτέλεσε πολύτιμο βοήθημα για τους φοιτητές της Φιλοσοφικής Σχολής, καθώς καθιέρωσε όρους για την ονομασία των στίχων και έθεσε βάσεις, που αφορούν στη σύγχρονη νεοελληνική ποίηση. Επίσης, συνέγραψε «Λεξικόν ανωμάλων ρημάτων», διάφορα σχολικά βοηθήματα και τον τουριστικό οδηγό «Γιάννινα».\nΟ Γιάννης Σαραλής υπήρξε λογοτέχνης και διακρίθηκε στην ποίηση. Συνεργάστηκε από πολύ νωρίς με διάφορα ηπειρωτικά λογοτεχνικά περιοδικά και έντυπα. Έγραφε με το ψευδώνυμο Λίνος Αγράμπελης ή Γ. Αριστινός. Τα κείμενά του συμβαδίζουν με το κλίμα της εποχής του τόσο ως προς το περιεχόμενο όσο και ως προς τη μορφή. Η συλλογή του «ΡΟΖΕΤΕΣ», που εκδόθηκε στην Αθήνα το 1947 περιλαμβάνει 56 ποιήματα σε παραδοσιακό στίχο, (σονέτα, μπαλάντες, κ.λ.π.). Πρόκειται για μια πηγαία έκφραση της νιότης, των αναμνήσεων, των πόθων και των συγκινήσεων με πάθος, ειλικρίνεια και λυρισμό. Άλλοτε παρουσιάζεται μια μελαγχολία λόγω της διάψευσης των προσδοκιών και των ονείρων κι άλλοτε μια νοσταλγία για τον γενέθλιο τόπο :\n— . . .Απόψε η νύχτα πλάτυνε σ' αστέρευτη πηγή,\nΤης αρμονίας την κραυγή και το ρυθμό του κόσμου\nΚι αγκάλιασε τον ουρανό κι ολάκερη τη γη,\nΣ' αγάπην ακατάλυτην ο πόνος μου εντός μου.\n…Όνειρα, της ζωής μας λαγγεμένα,\nΜαΐστροι σεις της βάρκας το πανί,\nΊδια παιδιά και γέροι, ω σβησμένα!\nΠάντα θα λάμνετε ως τη θανή.\nΣτο πράσινο πάλλευκη πλαγιάζεις όλη\nΚι αγράμπελης μύρα, πλημμύρα σ' αμπέλια.\nΟι ραχούλες, ζαφείρια και ανθοβόλι,\nολούθε κρυστάλλινα ηχούνε τα γέλια.\nΟ αγέρας σου μόσκος· κι αραξοβόλι\nΠάντα στο νου μου εσύ και περιβόλι. . .\nΩ! συ βουνό αγέννητο, κάθε σου πέτρα θρύλος,\nΜάνα, πατρίδα Ελληνική, στων σπλάχνων σου τα μάγια,\nΟι Παρθενώνες της φυλής, ακρίτας συ και στύλος,\nΚάθε γενιάς εσύ βωμός και εκκλησία τρισάγια!\nΗ εμπειρία του από τον Ελληνοϊταλικό πόλεμο του 1940 μπροστά στο θέαμα του πρώτου νεκρού, ενός νεαρού Ιταλού φαντάρου, αποτυπώνεται στο ακόλουθο ποίημα :\nΣΕ ΙΤΑΛΟ ΦΑΝΤΑΡΟ ΤΗΣ ΤΣΑΡΣΟΒΑΣ\nΜες στα συντρίμια στο ζερβί πλευρό σου,\nΠώς έγειρες μελιχρό παλληκάρι;\nΣ' έννοια πολέμου, κρατάς στο γερό σου\nΤο χέρι, ακόμα, σύνεργο τ' Άρη.\nΧειροβομβίδες σωροί στο νεκρό σου,\nΠαρδαλό χλεύασμα κι απομεινάρι,\nΣαρκασμός και γέλασμα στον εχτρό σου,\nΑμούστακο, ποιας μάνας το καμάρι.\nΑδρή κι η όψη σου, κάτω απ' το κράνος,\nΚαθώς το λουρί κρατάει το σαγόνι.\nΠοιος τη μορφή σου χάραξε Τιτσιάνος!\nΣ' επιτύμβιο βουβό στέκει κοτρώνι,\nΣπάταλη του πουρναριού πρασινάδα,\nΣου κλαίει κι ο Αώος την ομορφάδα.\nΤο θέμα του Ελληνοϊταλικού πολέμου σε ελληνικό έδαφος, σ' ένα χωριό του Δυτικού Ζαγορίου, κοντά στο Καλπάκι, αποτελεί πηγή έμπνευσης και για το θεατρικό του έργο «Στη ρίζα της Φτελιάς», μονόπρακτο δράμα, 27, Αθήνα 1962. Το έργο προοριζόταν για σχολική χρήση και διακρίνεται από επική πνοή, άρτιο διάλογο και δραματικό ύφος.\nΣημαντικό είναι το οδοιπορικό του με τίτλο «Ζαγόρι», που εκδόθηκε στην Αθήνα το 1956, όπου αποτυπώνεται η ιστορία, τα ήθη και τα έθιμα, τ' αρχοντικά, οι περίτεχνες φορεσιές, ο πολιτισμός, το υποβλητικό τοπίο και η πνευματική παράδοση του Ζαγορίου. Ο Βασίλης Κραψίτης σημειώνει ότι «σ' αυτό το έξοχο έργο του Σαραλή συνεργάζονται μ' επιτυχία ο ευαίσθητος ποιητής και άνθρωπος, ο δεξιοτέχνης πεζογράφος και ο επιστήμονας. Φανερά του στοιχεία είναι η εσωτερική ανάταση και η συνείδηση των τραγικών ωρών της εποχής μας. Ο ιδεαλιστικά σκεφτόμενος άνθρωπος δίνει ενεργά την παρουσία του στον αγώνα κατά του «τέλους» των ακριτικών περιοχών της Ελληνικής πατρίδας, επικυρώνοντας έτσι την πίστη στην αποστολή του και στα πεπρωμένα της φυλής μας».\nΣτα έργα του ανήκουν και τα «Ήπειρος — Δωδώνη, Άρτα, Νικόπολη, Μέτσοβο», τα «Λαογραφικά» του Ζαγορίου και τα «Διηγήματα» στο περιοδικό «Ηπειρωτική Εστία» (1974-1976), που φανερώνουν την πεζογραφική του προσωπικότητα μέσα από το διάλογο, την περιγραφή και την ιδιαίτερη ανάλυση των ψυχικών καταστάσεων και τα «Ποιήματα για παιδιά».\nΑποστολίδης Τάτσης, Ο δάσκαλός μου Γιάννης Σαραλής, Ηπειρωτικό Ημερολόγιο ΚΕ’ (2006) 69-88\nΚραψίτης Βασίλης, Λόγιοι της Ηπείρου (1430-1912), Τόμος Α’, Αθήνα, 1979, 407-409\nΝικολαΐδης Ιωάννης Ν., Γιάννης Σαραλής : Ο εκπαιδευτικός και ο λογοτέχνης, Ηπειρωτικό Ημερολόγιο Θ’ (1987) 44-56\nΠέτσας Φ. Μ.– Σαραλής Γ. Α., Αρίστη και Δυτικό Ζαγόρι, Αθήνα 1982, 323 - 324\nΤζιόβας Φρίξος, Κατάλογος Συγγραφέων Περιοχής Ζαγορίου. (Από τον Μεθόδιο Ανθρακίτη έως σήμερα), Γιάννινα, Εκδ. Το Ζαγόρι μας, 1990, 57 - 58\nΤσέτσης Χρήστος, Οι Ηπειρώτες, άνθρωποι των Γραμμάτων και των Τεχνών, Γιάννινα, Εκδ. Τυποεκδοτική Ηπείρου ΕΠΕ, 2003, 380\nΠΑΠΑΚΩΣΤΑΣ ΑΓΓΕΛΟΣ (1903 – 1981)\nΤο Ζαγόρι μας, τ. 067, 1983


Μητσοτάκης: Αλλάζουν οι δωρεές προς την Υγεία - γίνονται fast track | eReportaz\n06/02/2020, 10:22 ΜΜ\nΤι θα γίνει με τις δωρέες, τη συνεργασία του κράτους με τους ιδιωτικούς φορείς και τα φορολογικά κίνητρα είναι κάποια από τα ερωτήματα που απάντησε σήμερα ο πρωθυπουργός σε εκδήλωση στο Κέντρο Πολιτισμού Σταύρος Νιάρχος.\nΣύμφωνα με το Γραφείο Τύπου του Πρωθυπουργού, ο κ. Μητσοτάκης είναι αποφασισμένος να εφαρμόσει αποτελεσματικά τη συνεργασία του κράτους με ιδιωτικούς φορείς, ώστε να λειτουργήσουν παράλληλα και συμπληρωματικά υπέρ του πολίτη, για να δώσουν απαντήσεις σε μεγάλα κοινωνικά ζητούμενα όπως είναι η Υγεία.\nΤο μήνυμα του πρωθυπουργού είναι ότι δεν θα επιτραπεί σε γραφειοκρατικά εμπόδια να καθυστερήσουν έργα προς όφελος του πολίτη, γι’ αυτό η κυβέρνηση «ξεκλειδώνει» τις δωρεές, προχωρώντας με fast track διαδικασίες για την άρση των γραφειοκρατικών κωλυμάτων.\nΣύμφωνα με το Γραφείο Τύπου του Πρωθυπουργού, η κυβέρνηση κινήθηκε ταχύτατα για να εξασφαλίσει για το οδικό δίκτυο του νοσοκομείου Κομοτηνής την εκπόνηση των μελετών, την περιβαλλοντική αδειοδότηση και την έγκρισή τους από τις υπηρεσίες, κάτι που θα κάνει και για τα άλλα δύο νοσοκομεία.\nΤο πρότζεκτ προωθήθηκε με γοργές διαδικασίες από τον περασμένο Οκτώβριο, βασιζόμενο σε ένα μοντέλο δύο συντονιστών (ενός νομικού και ενός γιατρού) από την πλευρά του Δημοσίου που «έτρεξαν» τα νομικά κείμενα και τις κυρώσεις από την Βουλή.\nΣυνεχείς ήταν οι συσκέψεις και ο συντονισμός με τα υπουργεία Υγείας, Υποδομών, Οικονομικών και Παιδείας, αλλά και με το Πανεπιστήμιο Αθηνών, φυσικά σε διαρκή επαφή και συντονισμό με το Ίδρυμα Σταύρος Νιάρχος.\nΘα απαλλάσσει τις δωρεές από το σημερινό καθεστώς του ΦΠΑ (24%) με στόχο να τις μεγιστοποιήσει προς όφελος του πολίτη.\nΕξάλλου, σχεδιάζεται ψηφιακή πλατφόρμα, στην οποία τα υπουργεία θα μπορούν να καταγράφουν και να επικαιροποιούν τις ανάγκες τους που δεν καλύπτονται από τον προϋπολογισμό, ενώ τα Ιδρύματα θα καταγράφουν την προσφερόμενη χρηματοδότηση για χορηγίες.\nΤέλος, θα οριστεί σχετικό σημείο επαφής σε κάθε υπουργείο για τις χορηγίες.


Τα 10 καλύτερα ξενοδοχεία κοντά σε: Shantou Chishan Yuenonghui Historic Site\nΤα καλύτερα ξενοδοχεία κοντά σε: Shantou Chishan Yuenonghui Historic Site, Haifeng County\nΞενοδοχεία κοντά σε: Shantou Chishan Yuenonghui Historic Site\nHaishan Town, Haifeng County 515724, Κίνα\nShantou Chishan Yuenonghui Historic Site: Διαβάστε κριτικές\nΦίλτροΣε οποιαδήποτε απόσταση από: Shantou Chishan Yuenonghui Historic Site\n0,6 χλμ. από Shantou Chishan Yuenonghui Historic Site\n0,7 χλμ. από Shantou Chishan Yuenonghui Historic Site\n0,8 χλμ. από Shantou Chishan Yuenonghui Historic Site\n1,0 χλμ. από Shantou Chishan Yuenonghui Historic Site\n1,3 χλμ. από Shantou Chishan Yuenonghui Historic Site\n2,0 χλμ. από Shantou Chishan Yuenonghui Historic Site\n2,2 χλμ. από Shantou Chishan Yuenonghui Historic Site\n3,0 χλμ. από Shantou Chishan Yuenonghui Historic Site\n19,6 χλμ. από Shantou Chishan Yuenonghui Historic Site\n20,5 χλμ. από Shantou Chishan Yuenonghui Historic Site\n20,6 χλμ. από Shantou Chishan Yuenonghui Historic Site\n21,0 χλμ. από Shantou Chishan Yuenonghui Historic Site\n21,4 χλμ. από Shantou Chishan Yuenonghui Historic Site\n21,5 χλμ. από Shantou Chishan Yuenonghui Historic Site\n21,6 χλμ. από Shantou Chishan Yuenonghui Historic Site\n21,7 χλμ. από Shantou Chishan Yuenonghui Historic Site\n21,8 χλμ. από Shantou Chishan Yuenonghui Historic Site\n21,9 χλμ. από Shantou Chishan Yuenonghui Historic Site\n22,1 χλμ. από Shantou Chishan Yuenonghui Historic Site\n22,4 χλμ. από Shantou Chishan Yuenonghui Historic Site\n22,5 χλμ. από Shantou Chishan Yuenonghui Historic Site\n23,4 χλμ. από Shantou Chishan Yuenonghui Historic Site\n25,3 χλμ. από Shantou Chishan Yuenonghui Historic Site\nFuzhen Village, Hengjiang Village, Baipen Town, Huidong County 516341, Κίνα\n29,0 χλμ. από Shantou Chishan Yuenonghui Historic Site\nNear Duzhen Village, Opposite Tangzai Baipengzhu Town, Huidong County 516300, Κίνα\n29,1 χλμ. από Shantou Chishan Yuenonghui Historic Site\n31,6 χλμ. από Shantou Chishan Yuenonghui Historic Site


Βάρη – Βούλα – Βουλιαγμένη – Ετοιμάζεται η νέα Πλατεία Νυμφών – Παλμός Γλυφάδας\nΕπίβλεψη στις εργασίες που λαμβάνουν χώρα στην πλατεία Νυμφών στη Βουλιαγμένη έκανε ο Δήμαρχος Γρηγόρης Κωνσταντέλλος και μαζί του ήταν οι Αντιδήμαρχοι Μαίρη Φουρναράκη και Νίκος Βάσης. Το έργο ξεκίνησε την περασμένη Τετάρτη 11 Νοεμβρίου και καλώς εχόντων των πραγμάτων αναμένεται να ολοκληρωθεί τον Μάιο του 2021. Η καθυστέρηση οφείλεται στην προσπάθεια να συμβαδίσει με την παράλληλη κατασκευή αγωγών ομβρίων στην οδό Ερμού.\nΗ πλατεία Νυμφών πριν καταλήξει στην τελική ευθεία για την ανακατασκευή της, πέρασε από τρεις διαβουλεύσεις. Η πρώτη δημόσια διαβούλευση έγινε στην αίθουσα του Δημοτικού Συμβουλίου στις 8 Ιουνίου 2017. Εκεί οι μελετητές εξέθεσαν την πρώτη μορφή της πρότασής τους. Στη συνέχεια οι αντιδράσεις έκαναν τον Δήμαρχο να καλέσει σε συνάντηση ενημέρωσης τους κατοίκους της Βουλιαγμένης στο Aqua Marina στις 7 Νοεμβρίου 2017, όπου οι μελετητές δεσμεύτηκαν να προσαρμόσουν τις απόψεις της τοπικής κοινωνίας σε μια νέα πρόταση. Η τελική πρόταση που πήρε και την έγκριση, συζητήθηκε σε συνεδρίαση του Δημοτικού Συμβουλίου στις 7 Μαΐου 2018.\nΑξίζει να τονιστεί ότι το έργο πραγματοποιείται με δαπάνες του Δήμου Βάρης Βούλας Βουλιαγμένης, και το 50% του κόστους θα χορηγηθεί από την Αστήρ Παλάς ΑΞΕ, ως κομμάτι των αντισταθμιστικών ωφελειών που συμφώνησε η δημοτική αρχή για την ανακαίνιση του συγκροτήματος του Αστέρα Βουλιαγμένης.\nΗ νέα πλατεία Νυμφών θα έχει μεγαλύτερη επιφάνεια με τη μείωση του πλάτους της οδού Ερμού, καθώς θα φύγει η πιάτσα των ταξί (θα μεταφερθεί επί της οδού Ιάσονος).\nΠεριμετρικά οι δρόμοι θα στρωθούν με κυβόλιθους, τα μονοπάτια της πλατείας θα φτιαχτούν από πατημένο χώμα και οι υπόλοιπες επιφάνειες θα συνίστανται από χυτό βοτσαλωτό δάπεδο. Θα τοποθετηθούν περίπου 20 μικρά και μεγάλα παγκάκια. Τα τραπεζοκαθίσματα μεταφέρονται επί της οδού Παντελεήμονος. Από 65 που είναι σήμερα, τα δέντρα θα γίνουν 75. Οι σκληρές επιφάνειες που υφίστανται σήμερα (πεζοδρόμια και άσφαλτος) μειώνονται από 6.750 τ.μ. σε 2.850 τ.μ. και οι μαλακές επιφάνειες (χώμα, πράσινο) από 1.880 τ.μ. αυξάνονται σε 2.100 τ.μ.. Η μόνη διαφορά σε σχέση με την πρόταση που εγκρίθηκε το 2018 είναι ότι το περίπτερο δεν θα μετακινηθεί στην οδό Ιάσονος, αλλά θα παραμείνει στο χώρο στάθμευσης όπου βρίσκεται και σήμερα.


OPEL CASCADA (2013): Τιμές, νέα, video – gocar.gr\n1.4 Turbo27.100 €14010,96,31481.701\n1.6 SIDI Turbo29.100 €1709,66,31481.733\n1.6 SIDI Turbo Auto30.600 €1709,97,21681.733\nΤιμή από 27.100 €\nΤιμή με προσφορά από 26.140 €\n1.4 Turbo, 148 gr/km\n1.6 SIDI Turbo, 170 ps\nΗ ανοιχτή έκδοση του τελευταίου Astra παρουσιάστηκε το 2013, με μαλακή πλέον οροφή και σχεδίαση που δανείζεται πολλά στοιχεία από τα Astra και Insignia και τα μετουσιώνει σε μια δική του ξεχωριστή οπτική ταυτότητα. Elegant σε εμφάνιση και με μήκος 4.697 mm, το Cascada μπαίνει δυναμικά στην κατηγορία των κάμπριο. Δείχνει πιο πολυτελές από το προηγούμενο Astra Twin Top και με τον κατάλληλο προαιρετικό εξοπλισμό, ενισχύει τη θέση του, απέναντι σε πιο premium γερμανικές προτάσεις.\nΜε 4θέσια διάταξη και μαλακή οροφή η οποία μπορεί να ανοίξει και να αναδιπλωθεί σε 17’’ με ταχύτητα μέχρι και 50 km/h, το Cascada βάζει τον δυναμισμό του στα μεσαία cabrio. Ένα πτυσσόμενο roll-bar, φροντίζει τους επιβάτες σε μια πιθανή ανατροπή, ενεργοποιείται όμως και σε συνεργασία με τους αερόσακους, προετοιμάζοντας την καμπίνα σε μια πιθανή ανατροπή.\nΗ εικόνα με το τιμόνι στα χέρια και μέχρι σε σβέλτο ρυθμό θυμίζει Astra τόσο σε επίπεδο πληροφορίας όσο και στην γενικότερη συμπεριφορά που χαρακτηρίζεται από ισορροπία και καλή πρόθεση να ακολουθήσει τις εντολές του οδηγού. Οι ισχυρισμοί της Opel για 41% καλύτερη ακαμψία στην κάμψη και 27% στην στρέψη σε σχέση με ένα Astra Twin Top βρίσκει τόπο και η στιβαρότητα του Cascada δεν εμφανίζει ανησυχητικές ταλαντώσεις πέραν των προβλεπόμενων. Ακόμα όμως και με ανοιχτή οροφή θα νιώσεις ένα ελεγχόμενο τρέμουλο σε συνεχής κακοτεχνίες, που όμως δεν αλλοιώνει την φιλικά αποτελεσματική συμπεριφορά του. Αν το παρακάνεις και προσπαθήσεις να μπεις σε ρυθμούς Astra, το βάρος πρωταγωνιστεί – παραπάνω από 1.700 κιλά. Το Cascada ανοίγει την τροχιά του και ευτυχώς τα ηλεκτρονικά ευστάθειας περιορίζουν την γενναία εκδήλωση υποστροφής να επεκταθεί, η ευελιξία πάσχει και τα ομολογουμένως αποτελεσματικά και δυνατά φρένα κάποια στιγμή θα τα βρουν σκούρα. Το καμπανάκι για σβέλτο ρυθμό και οδήγηση με ροή πάνω στην διαδρομή αποτελεί κεντρική ιδέα για τον τρόπο που επιβάλει. Έτσι θα απολαμβάνει κανείς καλό πάτημα, σωστό έλεγχο από ανάρτηση και την ποιοτική του συνολικά εικόνα, εφάμιλλη με τα αυτοκίνητα που καλείται να ανταγωνιστεί, την απολαυστική κύλιση ανοιχτός και κλειστός και την ταξιδιάρικη ανέμελη διάθεση που σερβίρει σε οδηγό και επιβάτες. Άλλωστε, ποιος επιλέγει Cabrio για την extreme πλευρά της οδήγησης;


Η Τζούλια Αλεξανδράτου σπάει την σιωπή της και δίνει τις απαντήσεις της για τον πρώην μάνατζερ της Μένιο Φουρθιώτη σχετικά με τα τελευταία γεγονότα που έχουν προκύψει και την φυλάκιση του στην Σάσα Σταμάτη και την εφημερίδα On Time.\nΔεν έχω καμία σχέση με αυτόν τον άνθρωπο σε κανένα επίπεδο. Τον ξέρω καλύτερα από όλο τον κόσμο, εγώ τα γνώριζα και ήταν θέμα χρόνου να γίνουν όλα όσα συνέβησαν. Θα ασχοληθώ μαζί του μόνο νομικά, όχι τηλεοπτικά. Ή πεθαμένος, ή στη φυλακή θα βρισκόταν. Δεν θέλω να πω τίποτα άλλο.\nΑπό την άλλη ο δικηγόρος της Τζούλιας Αλεξανδράτου, Χρήστος Νικολακόπουλος αναφέρει στη εφημερίδα πως ο Μένιος Φουρθιώτης σκηνοθέτησε ληστεία εις βάρος της Τζούλιας Αλεξανδράτου (ενώ την κλοπή την είχε κάνει ο ίδιος), όπως σκηνοθέτησε τώρα τις επιθέσεις εις βάρος του.\nΔείτε επίσης : Άφωνοι οι δεσμοφύλακες με το αίτημα του Φουρθιώτη: Τι ζήτησε να φάει στις φυλακές\nΔείτε επίσης : Άλλος άνθρωπος: Οι πρώτες φωτό του Μένιου Φουρθιώτη στο ειδικά διαμορφωμένοι κελί του (Pics)\nΜένιος Φουρθιώτης μιλά μέσα από την φυλακή : Eχω φτάσει στα 40 κιλά